Päiväraha opiskelun aikana - Lakimiesten työttömyyskassa\nVoit saada ansiopäivärahaa opiskelun aikana, jos olet ansiopäivärahaan oikeutettu ja kyseessä on jokin alla olevista tilanteista. Ilmoita kaikesta opiskelustasi hyvissä ajoin työ- ja elinkeinotoimistoon (te-palvelut.fi), sillä TE-toimisto tutkii sen, oletko opiskelusi aikana oikeutettu päivärahaan. Ilmoita opiskelusta myös päivärahahakemuksessa, sillä ansiopäiväraha voidaan maksaa korotettuna, jos kyseessä on työllistymistä edistävä palvelu.\nTyö- ja elinkeinotoimistot tarjoavat erilaisia palveluita, joiden tarkoituksena on tukea työllistymistä. Palveluiden ajalta maksetaan ansiopäiväraha pääosin korotettuna sekä usein myös verotonta kulukorvausta, joko 9 tai 18 euroa päivässä.\nTyövoimakoulutus ja omaehtoinen opiskelu\nOmaehtoinen opiskelu on päätoimista tutkintoon johtavaa opiskelua. Voit saada päivärahaa korotettuna (korotettuna enintään 200 päivältä) opintojen ajalta, jos olet vähintään 25-vuotias työtön työnhakija ja TE-toimisto hyväksyy koulutustarpeesi sekä arvioi opiskelun parantavan ammattitaitoasi ja mahdollisuuksiasi työmarkkinoilla. TE-toimiston harkinnan mukaan voit myös suorittaa loppuun kesken olevia korkeakouluopintoja omaehtoisina opintoina. Omavastuuaika tai TE-toimiston asettama karenssi eivät estä päivärahan saamista työvoimakoulutuksen tai omaehtoisen opiskelun ajalta.\nLue lisää (te-palvelut.fi):\ntyövoimakoulutuksesta ja koulustarjonnasta TE-toimiston sivuilta\nomaehtoisesta opiskelusta työttömyysetuudella tuettuna TE-toimiston sivuilta\nSovi palveluun osallistumisesta ensin TE-toimiston kanssa. Ilmoita päivärahahakemuksessa mihin palveluun olet hakujakson aikana osallistunut.\nTyövoimakoulutuksen ja omaehtoisen opiskelun aikana poissaolopäivilläsi ei ole vaikutusta maksamisen kannalta (ilmoita kuitenkin mahdollinen sairausloma). Ilmoita poissaolopäivät ja niiden syyt muiden palvelujen osalta hakemuksesi yhteydessä, sillä poissaoloilla on vaikutusta maksamiseen. Kulukorvausta voidaan maksaa vain niiltä päiviltä, jolloin olet osallistunut palveluun.\nSivutoiminen opiskelu on sellaista opiskelua, joka ei estä sinua hakemasta ja tekemästä kokoaikatyötä. Voit saada päivärahaa samanaikaisesti sivutoimiseksi katsotun opiskelun ajalta. TE-toimisto arvioi sen, katsotaanko opiskelu sivutoimiseksi.\nLue lisää sivutoimisesta opiskelusta TE-toimiston sivuilta.\nVoit saada päivärahaa ilman korotusosia päätoimisten opintojen ajalta, jos olet vähintään 25-vuotias työtön työnhakija ja opinnot kestävät yhdenjaksoisesti tai jaksotettuna enintään kuusi kuukautta sekä opinnot antavat ammatillisia valmiuksia tai tukevat yritystoimintaa. TE-toimisto tutkii sen, katsotaanko opinnot lyhytkestoiseksi.\nLue lisää lyhytkestoisista opinnoista TE-toimiston sivuilta.\nYliopistoissa suoritettavat jatkotutkinto-opinnot (lisensiaatin ja tohtorin tutkinnot) arvioidaan opiskeluna, joten TE-toimisto tutkii sen, katsotaanko opinnot pää- vai sivutoimiseksi. Jos opiskelusi katsotaan sivutoimiseksi, voit saada päivärahaa ja mahdollinen verollinen apuraha huomioidaan päivärahan sovittelussa työtulona. Sen sijaan ns. post doc-tutkijoiden ja muiden kuin jatkotutkintoon tähtäävien tutkijoiden oikeutta työttömyysetuuteen arvioidaan yritystoiminnan (omassa työssä) työllistymisen perusteella, jonka perusteella TE-toimisto antaa asiasta lausunnon.\nOpintojen aloittaminen työttömänä\nKatso Työttömyyskassojen Yhteisjärjestön sivuilta (tyj.fi) infograafi (pdf) siitä, miten opintojen aloittaminen työttömänä vaikuttaa työttömyysturvaan


Derya Dincer: Hiusvinkkejä ja arvonta!\nKun hiusten turha värjäys ja räpeltäminen on lopetettu, oon keskittynyt entistä enemmän niiden hoitoon. Aina tulee vastaan uusia tuotteita jotka lupaavat vaikka mitä positiivista. Mä oon löytänyt mulle sopivan tuotesarjan jo muutama vuosi sitten ja suosittelen tätä ehdottomasti kaikille! Löysin jopa vanhan postauksen aiheesta ja kyllä, tää on ainakin mun hiuksille edelleen ehdottomasti parasta. Kyseessä on Macadamia Natural Oil - sarjan tuotteet. Kaapista löytyy tällä hetkellä nämä neljä, mutta lempituotteeni on ehdottomasti tehohoito joka on mulla loppunut. Nää on vähän hintavampia kuin vaikka tutut markettituotteet, mutta todella riittoisia ja eron entiseen huomaa oikeasti heti! Kerron näistä mielelläni lisää jos jollain tulee lisäkysymyksiä, omani olen tilannut eri nettikaupoista ihan suomesta :)\nMuistin myös teitä ihania pienellä yllätyksellä ja arvon yhdelle onnekkaalle uudet hiustenpydennykset Chloes.fi sivulta voittajan valitsemassa värissä! NÄIN OSALLISTUT ARVONTAAN:\nnoo ra22. tammikuuta 2016 klo 13.51noorajunttila@gmail.comVastaaPoistaMarja Kivinen22. tammikuuta 2016 klo 14.00marjajkivinen at gmail.com ja 2 arpaa.VastaaPoistaJoanna22. tammikuuta 2016 klo 14.02joanna.joas@live.comVastaaPoistaPinja Tirkkonen22. tammikuuta 2016 klo 14.05Pinjaida@gmail.comVastaaPoistaTiiu22. tammikuuta 2016 klo 14.05tiiu.soukka@gmail.com ja seuraan instassa!VastaaPoistaTiina Sultsi22. tammikuuta 2016 klo 14.06tiinasultsi@hotmail.com, seuraan jo!VastaaPoistaMicaela Turunen22. tammikuuta 2016 klo 14.06Micaelaturunen@gmail.com ja seuraan instagramissa :) VastaaPoistajnna22. tammikuuta 2016 klo 14.11jennn-aa@hotmail.comVastaaPoistaJanna22. tammikuuta 2016 klo 14.15janna.nikula@hotmail.com ja seurailen sua instassa :)VastaaPoistapinjaa kujanpää22. tammikuuta 2016 klo 14.26pinjaus1@gmail.com ja seuraan sua instas :)VastaaPoistaTessa22. tammikuuta 2016 klo 14.56tessa.hostikka@dnainternet.net Seuraan tottakai !VastaaPoistaNonnu22. tammikuuta 2016 klo 15.08nonnuli@live.fiVastaaPoistaJennie22. tammikuuta 2016 klo 15.24jennieannihilation@hotmail.comseuraan myös igVastaaPoistaJasmin Nyyssönen22. tammikuuta 2016 klo 15.27jasminnoora98@gmail.com ja seuraan sua ig:ssä 😊VastaaPoistaMeiju Saari22. tammikuuta 2016 klo 15.34Ihanaa! meijuasd@hotmail.comPs. Seuraan igssäVastaaPoistaYasmin Utter22. tammikuuta 2016 klo 15.38yasmin.utter@gmail.com , seurailen jo instassa ja muualla 💘😽VastaaPoistaYasmin Utter22. tammikuuta 2016 klo 15.39yasmin.utter@gmail.com , seurailen sua jo instassa ja muualla 💘😽VastaaPoistajennika22. tammikuuta 2016 klo 15.42jennika_t@msn.com:-)VastaaPoistaTITTA K22. tammikuuta 2016 klo 16.33kukkane_@hotmail.com :) VastaaPoistaHanna22. tammikuuta 2016 klo 16.55hannasyr@hotmail.com :)VastaaPoistamissus22. tammikuuta 2016 klo 17.03riinu.makela@hotmail.comVastaaPoistaAlisa22. tammikuuta 2016 klo 17.10annikani.n@hotmail.comSeuraan sinua Instagramissa!VastaaPoistaEmma22. tammikuuta 2016 klo 17.17emmasofia.lehto@gmail.comVastaaPoistaRoosa-Maria Aliina22. tammikuuta 2016 klo 17.32roosa.puurunen@hotmail.com , kävin kans seuraamassa IGssa :) VastaaPoistahempsuh22. tammikuuta 2016 klo 17.58hesaarijarvi@hotmail.com ja seuraan instas!VastaaPoistaPaula Vuorinen22. tammikuuta 2016 klo 18.08paula.vuorinen1@hotmail.comVastaaPoistaFashionWithAndra22. tammikuuta 2016 klo 19.29Kirjoittaja on poistanut tämän kommentin.VastaaPoistaMiia22. tammikuuta 2016 klo 19.49miia.reinikka@gmail.comVastaaPoistaNina22. tammikuuta 2016 klo 20.46nina_aaw@hotmail.comseuraan myös instassa:)VastaaPoistaRoosa22. tammikuuta 2016 klo 21.20roosatii@gmail.comVastaaPoistaLiirumlaarum22. tammikuuta 2016 klo 21.30andraal647@gmail.com , instassa ja snapchatissa seurailen jo :)VastaaPoistaOo_naaa22. tammikuuta 2016 klo 21.37oona.sihvola@hotmail.comVastaaPoistaTeija Hämäläinen22. tammikuuta 2016 klo 22.11Ihana arvonta!hamalainentm@gmail.comVastaaPoistaNipet22. tammikuuta 2016 klo 22.24nmpnetti.com@jippii.fiVastaaPoistaInnamariee22. tammikuuta 2016 klo 23.22innamarieee@gmail.com VastaaPoistaHeli23. tammikuuta 2016 klo 0.29heizpi@hotmail.comVastaaPoistaH3DEX23. tammikuuta 2016 klo 2.04Heidi_kurkkula@hotmail.fiVastaaPoistaH3DEX23. tammikuuta 2016 klo 2.05Heidi_kurkkula@hotmail.fiVastaaPoistaJenna Niskanen23. tammikuuta 2016 klo 8.47Jjenna96@gmail.comVastaaPoistahhannajee23. tammikuuta 2016 klo 10.11Mukana ollaan! :)hanna1.purr@gmail.comVastaaPoistaKatariina23. tammikuuta 2016 klo 11.11katariina.alatalo@gmail.com ja seurailen instagramissa :)VastaaPoistaNetteriina23. tammikuuta 2016 klo 11.56netteri@gmail.comVastaaPoistaM I L A23. tammikuuta 2016 klo 13.14Mila.m@windowslive.com ja seuraan ig :*VastaaPoistaJenny23. tammikuuta 2016 klo 13.18mukana. jennynkk@gmail.comVastaaPoistaviiviK23. tammikuuta 2016 klo 13.24seurailen myös ig:ssä :)viivi.korpela@hotmail.comVastaaPoistaem23. tammikuuta 2016 klo 13.44mukana ollaan :) ja seurailen sua myös instassa xxemll-@hotmail.comVastaaPoistaNoora23. tammikuuta 2016 klo 13.50nnoora.p@hotmail.cominstassa myös seuraan :)VastaaPoistaSari P.23. tammikuuta 2016 klo 13.58sari.buffy@gmail.comVastaaPoistaJulia.23. tammikuuta 2016 klo 14.47juliarahikka@hotmail.com ja seuraan instassa!VastaaPoistaPeppi23. tammikuuta 2016 klo 14.50amlpeppi@gmail.comVastaaPoistaEssi Maryah23. tammikuuta 2016 klo 17.26epejay@wippies.fi ja seuraan Instassa VastaaPoistajulia23. tammikuuta 2016 klo 18.23lehtinenjulia@gmail.comVastaaPoistaMy heart is here23. tammikuuta 2016 klo 18.59Ehdottomasti mukana, pidennykset ois tarpeen :)mmyheartishere@gmail.comVastaaPoistaLotta23. tammikuuta 2016 klo 20.48lottaau@live.fi ja instagramissa seurannut jo pidemmän aikaa ;)VastaaPoistasikurina23. tammikuuta 2016 klo 21.39s.kansakoski(at)luukku.comVastaaPoistaAnne23. tammikuuta 2016 klo 21.55anneheikkinen@hotmail.fiVastaaPoistaVilmu23. tammikuuta 2016 klo 22.32vilma.lemmetty@hotmail.comVastaaPoistaMiia23. tammikuuta 2016 klo 23.30mimyy93@gmail.comSeuraan myös instassa :)VastaaPoistaSisilja23. tammikuuta 2016 klo 23.43sailanissinen@hotmail.com ja seuraan instagramissa😊 @sailamatildaVastaaPoistaJemina Viljanen24. tammikuuta 2016 klo 0.45viljanen58@gmail.com ja seuraan sua jo iges ❤❤��VastaaPoistarebecca ferreira24. tammikuuta 2016 klo 1.11paularebeccaferreira@hotmail.comVastaaPoistarebecca ferreira24. tammikuuta 2016 klo 1.11paularebeccaferreira@hotmail.com Ja seuraan ig:ssä :3VastaaPoistaVeera24. tammikuuta 2016 klo 8.15veera.haikio@gmail.comVastaaPoistaKiia Lahikainen24. tammikuuta 2016 klo 11.31kiia.lahikainen@hotmail.fi :) Seuraan ig:ssä myös :) VastaaPoistaElina24. tammikuuta 2016 klo 12.06himsa@luukku.comVastaaPoistaAnnika24. tammikuuta 2016 klo 14.05Kirjoittaja on poistanut tämän kommentin.VastaaPoistaSiinatar24. tammikuuta 2016 klo 19.44siinatar@gmail.comVastaaPoistaReetta25. tammikuuta 2016 klo 2.52Ääääääääääääääää määä tarvin uuet pidennykset ostin just uuet jotka oli iha hirveetä ripulia ja meni samantie iha rastaläjäksi :((( Hehehehe reetta.pitkanen@windowslive.comVastaaPoistaSiili25. tammikuuta 2016 klo 7.44vaatehuttuja(@)gmail.comVastaaPoistaJenni25. tammikuuta 2016 klo 9.27jenni.anko@hotmail.comVastaaPoistaSusanna25. tammikuuta 2016 klo 10.222 arpaa :) seuraan myös instassa. Jonnarawr@hotmail.fiVastaaPoistayasmin26. tammikuuta 2016 klo 13.17yasmiiin@hotmail.fi ja seurailen jo! :--)VastaaPoistaAnnie26. tammikuuta 2016 klo 19.56annakohanevic@gmail.comja seuraan igs :)VastaaPoistaJasmin Keinonen27. tammikuuta 2016 klo 0.09jasmin.keinonen@hotmail.comVastaaPoistasuppa27. tammikuuta 2016 klo 12.11jasmin.jurvakainen@hotmail.fi :)VastaaPoistaVilma Ilona27. tammikuuta 2016 klo 16.12vilmailonana@gmail.comVastaaPoistaMarjut Kemppainen28. tammikuuta 2016 klo 17.57Marjut.Kemppainen@hotmail.comVastaaPoistaMarjut Kemppainen28. tammikuuta 2016 klo 17.58Marjut.Kemppainen@hotmail.comVastaaPoistaTiina28. tammikuuta 2016 klo 18.01TiinaLehti@Outlook.com2 arpaa :) VastaaPoistasabina fetahovic28. tammikuuta 2016 klo 18.07Sabina.boo@hotmail.com ja seurannu jo pitkää❤VastaaPoistavesbi28. tammikuuta 2016 klo 18.07No_veera@icloud.comVastaaPoistaPAULIINA28. tammikuuta 2016 klo 18.23pauliina.lindedahl@gmail.com VastaaPoistaIida(:28. tammikuuta 2016 klo 18.32ida.virnes@gmail.com & follaan sua igs :PVastaaPoistakatii28. tammikuuta 2016 klo 18.44tulilahti_10@hotmail.com :)VastaaPoistasinisofia28. tammikuuta 2016 klo 18.51sini.saurio@gmail.com :))VastaaPoistaSofia Keitaanranta28. tammikuuta 2016 klo 19.011 arvalla mukana :)so_fia1@luukku.comVastaaPoistairaannasofia28. tammikuuta 2016 klo 19.06ira.kanerva@hotmail.comVastaaPoistaUna28. tammikuuta 2016 klo 19.29Mariaunakaroliina@hotmail.com& seuraan ❤VastaaPoistaKrista Paldanius28. tammikuuta 2016 klo 20.30krista.paldanius@gmail.com ja seuraan <3 :) ps, oot NIIN kaunis!tulis kyl tarpeeseen uudet pidennykset,ku ei oo nyt varaa ostella ja tää tukka näyttää hienosti sanottuna KAMALALTA :D oon ku joku ursula! :DDVastaaPoistaKrista Paldanius28. tammikuuta 2016 klo 20.31krista.paldanius@gmail.com ja seuraan <3 tulis nii tarpeeseen, on meinaa tää mun tucca...sanotaanko nyt "nätisti" tosi ursulamainen, jotain on tehtävä eikä rahaa oo! :/ ps, oot dersku tosi kaaaunis <3VastaaPoistaJenny Helenius28. tammikuuta 2016 klo 22.00jjenny.helenius@gmail.comVastaaPoistajenni29. tammikuuta 2016 klo 2.05jennihaapa@hotmail.com ja seuraan instagramissa :)VastaaPoistajuu29. tammikuuta 2016 klo 7.28noraelomaa@gmail.com ja seuraan jo :)VastaaPoistamiksuli29. tammikuuta 2016 klo 10.35Micaela.inberg@gmail.comVastaaPoistaRebecca29. tammikuuta 2016 klo 11.51rpaasu@gmail.com ja seuraan :)VastaaPoistaSanni Miettinen29. tammikuuta 2016 klo 15.02sanniijuliaa@gmail.com ja seurasin instagramissa käyttäjällä Sanniijuliaa :)♥VastaaPoistaolilli29. tammikuuta 2016 klo 22.02lillimoii@hotmail.comVastaaPoistaHippo hiiri30. tammikuuta 2016 klo 8.04hippohiiri@gmail.comVastaaPoistaannika3. helmikuuta 2016 klo 15.47annika_silvennoinen@hotmail.comVastaaPoistaLisää kommenttiLataa lisää...


Lumikenkäilyä | Juhani Jalkanen\n24.2.2016 24.2.2016 juhanijalkanen Luonto(kin)päiväkirja\nOstin pari viikkoa sitten paikallisen urheiluliikkeen loppuunmyynnistä lumikengät. Olen jonkun kerran vuokrannut kenkiä. Asiantunteva myyjä suositteli ostamaan seitsämänkymmentä kiloiselle miehelle satakiloiselle tarkoitetut kengät. Hikoilisin kuulemma vähemmän niiden kanssa.\nOlemme olleet perjantaista asti Äkäslompolossa ja kaksi kertaa olen niitä kokeillut. Kävimme kuvaamassa karoja Kesänkijoen varressa. Yhytimme kuusi lintua, enemmänkin niitä todennäköisesti oli. Kunnon kuvia siltä reissulta ei tullut. Lumikengät osoittivat toimivuutensa. Metrisessä hötylumisessa hangessa kengät upposivat vain 3-4 senttiä. Samassa paikassa oli joku muu ollut todennäköisesti samalla asialla oletettavasti latukäyttöön tarkoitetuilla suksilla ja rämpinyt 20-30 senttiä syvällä hangessa.\nTiistaina kävimme Äkäsmyllyllä kuvaamassa karoja ja lapintiaista. Siellä käydessä kengät saivat jäädä autoon. Muutaman käyttökelpoisen kuvan sain.\nSeuraava kokeilu oli Kuertunturin laella. Sinne johtaa kirkon läheltä lähtevä kovaksi tallattu lumikenkäilyyn tarkoitettu reitti. Noustessa ja laskeuduttaessa selvisi pelkästään kenkäpelissä ja lumikengät saivat roikkua reppuun kiinnitettynä. Laella tuuli oli pakannut lumen sen verran tiiviiksi, että lumikengät juuri jättivät jäljen hangen pintaan. Optimistin ottama kuva.\nSunnuntaiaamuna saimme herätyksen, jonka varmaan muistan kauan. Kuuden maissa havahduin ovelta kuuluvaan koputukseen, joka koko ajan koveni. Menin katsomaan ovi-ikkunasta ja siellä seisoi nuori mies paitasillaan ilman pipoa ja hanskoja. Raotin ovea ja kysyin mikä hätänä. Ainoa vastaus oli, että on kylmä. Kaveri tärisi päästä varpaisiin ja hetken pohtimisen jälkeen päästin pojan sisään. Hän kertoi olleensa Pirtukirkossa kavereidensa kanssa autolla ja eksyneensä heistä. Eksyi sitten vielä lisää. Hän kertoi olevansa ensimmäistä kertaa Lapissa ja olleensa pari viikkoa töissä Ylläskaltion keittiössä. Siellä hänellä oli myös työsuhdeasunto. Osasin arvata, että hän oli kävellyt sinne vievän tienhaaran ohi ja kääntynyt sitten seuraavasta vasemmalle vievälle tielle. Meille päästyään hän oli noin 4 kilometrin päässä majapaikastaan. Pirtukirkko sulki ovensa neljältä ja poika oli ollut kaksi tuntia kesätamineissa ulkona. Sisällä paljastui lisäksi, että hänellä oli vain lyhyet kalsarit. Kertoi, että hänellä oli rahaa taksiin, mutta kännykän akku oli tyhjä. Soitimme pirssin, mutta sen tulo kesti noin 40 minuuttia. Kerkesimme jututtaa kaveria pitkään ja hän kertoi ilmeisen totuudenmukaisesti tarinaansa kun pahimmat vilun väristykset menivät ohi. Aivan fiksu kaveri, joka varmaan seuraavalle kapakkareissulleen osaa pukeutua asianmukaisesti. Nyt oli onneksi pakkasta vain viitisen astetta.\n← Nastat alle


Pitäisikö pakkotestit ottaa käyttöön Suomessa? – Lääkärit eri linjoilla oikeusministerin kanssa | Mediuutiset\n”Toisten vapaus matkustaa, voi pandemiassa johtaa toisten kuolemaan. Useat Euroopan maat ovat tämän vuoksi rajoittaneet oikeutta matkustaa ilman terveystarkastuksia ja testejä”, Lasse Lehtonen kommentoi.\nPakkotestit. Eduskunnan hallintovaliokunta totesi lausunnossaan viikko sitten, että ”näissä oloissa” on voitava ryhtyä sisä- ja ulkorajoilla kattavaan pakolliseen ennakkotestin vaatimiseen. Riitta Heiskanen\nOikeusministeri Anna-Maja Henrikssonin (r) arvio, jonka mukaan pakollisiin koronatesteihin voi yhä liittyä perustuslaillisia ongelmia on saanut aikaan vilkkaan keskustelun sosiaalisessa mediassa.\nHenriksson oli viime torstaina Ylen A-talkissa ainoa puoluejohtaja, joka ei kannattanut pakkotestausta.\n– En voinut nostaa kättä siinä kohtaa, sillä oikeusministerinä tiedostan, että tähän saattaa liittyä perustuslaillisia ongelmia. Katsoin, että oikeusministerinä haluan ensin tietää faktat ja olla varmalla pohjalla ennen kuin lähden puoltamaan asiaa. Jos tämä on mahdollista tehdä perustuslain mukaisesti ja jos se on myös käytännössä mahdollista toteuttaa, minulla ei ole mitään asiaa vastaan, hän kommentoi Helsingin Sanomille lauantaina.\nPääministeri Sanna Marin (sd) puolestaan totesi Ylen puheenjohtajatentissä, että hallitus on antamassa nopeasti esityksen testauksesta rajoilla, mitä eduskunta oli ilmaissut haluavansa.\nHusin diagnostiikkajohtaja, terveysoikeuden professori Lasse Lehtonen vastaa sanoo, että Henroksonin näkökannassa kyse voi itse asiassa olla perusoikeuksien huonontamisesta niiden kunnioittamisen sijaan.\n– Toisten vapaus matkustaa, voi pandemiassa johtaa toisten kuolemaan. Useat Euroopan maat ovat tämän vuoksi rajoittaneet oikeutta matkustaa ilman terveystarkastuksia ja testejä, hän huomauttaa.\nMyös sdp:n kansanedustaja, Husin entinen toimitusjohtaja Aki Lindén korostaa, että oikeus terveyteen ja elämään on tärkeä perusoikeus.\n”Keskustelussa pakkotesteistä tai todistuksista rajoilla esitetään taas tuttuja vastustavia argumentteja. Ei voi olla niin, että sellaisen lain säätäminen on mahdotonta. ”\nEduskunnan hallintovaliokunta totesi lausunnossaan viikko sitten, että ”näissä oloissa” on voitava ryhtyä sisä- ja ulkorajoilla kattavaan pakolliseen ennakkotestin vaatimiseen, pakolliseen testaukseen, pakollisiin karanteeneihin ja muihin välttämättömiin toimenpiteisiin ihmisten terveyden ja hengen suojelemiseksi.\nErikoistumispaikatOulunkylän kuntoutussairaala , Helsingin ja Uudenmaan sairaanhoitopiiri, HelsinkiGeriatriaPäijät-Hämeen keskussairaala/ Akuutti24 ensihoito- ja päivystyskeskus, Päijät-Hämeen hyvinvointiyhtymä, LahtiAkuuttilääketiedeCarea/Pohjois-Kymen sairaala, Kymenlaakson sairaanhoito- ja sosiaalipalvelujen kuntayhtymä, KouvolaNeurologiaVaasan keskussairaala, Vaasan sairaanhoitopiiri, VaasaIhotaudit ja allergologiaNäytä kaikki erikoistumispaikat


Heijastuspinta: Mustaa maiharilisukkeilla\nEilen ruoakaupassa litran Karhuja (loppuivat lähikaupasta ja olihan niitä saatava lauantaista kotispurguilua varten) metsästämässä olin tällaisessa asenneasustuksessa, jolla vähän yllätin itsenikin:\nTakki - Jim & Jill, villakerrokset alla - Filippa K, ratsastushousut - Zara, kengät - Vagabond Muscat, laukku - Lumi, kaulahuivi - Et Cetera, korut - Fashionology.nl\nJalkaan päätyvitä pitkästä aikaa Vagabondin varsin naiselliset maiharit. Kuljin niissä hyvin paljon viime talvena, ja aikeeni on ollut tämän vuodenajan aikana vaikka kuinka monta kertaa vetäistä ne töppösiin, mutta Thelmat ovat vieneet liian monesti voiton. Nyt kuitenkin iski se maiharifiilis, joten tässä ollaan. Lieneekö taannoisilla armeijavibahehkutuksilla jotain tekemistä asian kanssa... Aiemmin tänä talvena olen blogannut Muscateista ainakin tämän verran. Tuosta vanhasta ja uskollisesta villakangastakista taas muutama maininta talven ensimmäisten paukkupakkasten aikaan tässä.\nDr. Martensseille en ole muuten lämmennyt missään vaiheessa, for the record.\nKuvista kiitos miehelle. Näissä muuten huomaa hyvin juuri sen, mistä pidän mustassa: se iskee tajuntaan vaalean ja vaisun todellisuuden keskellä. Vaatteiden leikkauksilla ja muodoilla, materiaaleilla taas luodaan erilaisia vaikutelmia. Nytkin takki ja huivi soljuvat toisiinsa hieman sekoittuen, laskeutuvat ja muodostavat kauniita laskoksia, jotka voivat olla räyheän dramaattisia tai näkökulmasta riippuen hallitsevan voimakkaita tai ihan vaan mielenkiintoisia. Oma henkilökohtainen fiilikseni tässä asussa on hieman äijämäinen, rennolla tavalla sivistynyt, mutta asenteellinen. Musta voi olla monia asioita, kuten olen todennutkin. Vain mielikuvituksettomat ihmiset kutsuvat mustaa aina ja iänkaikkisesti kaikissa mahdollisissa konteksteissa tylsäksi valinnaksi.\nMiehen takin olkapää. Itse vaatekappale on tänä talvena hankittu Esprit-takki, jonka väritys on mukavasti ylipesty musta. Tykkään.\nHmm, mikähän sun hiuksissa on, kun ne on nyt jotenkin olleet entistä ihanamman näköset.. Ootko tehnyt niille jotain erityistä? Uusia tököttejä? Kulkenut enemmän ulkoilmassa ja tuulessa? Ainakin otsis näyttää kasvaneen :)\n7. helmikuuta 2010 klo 12.46\nTseh, kiitti :P Oon ainakin leikkinyt noiden hiusvahojen kans ja alkanut tupeeraamaan tukkaa vähäsen enemmän niiden kans :D Silleen tuolta alta päin harvapiikkissen harjan avulla. Ja joo, otsis on kasvanu hujauksessa :) Sit mä kans sanoisin, että toi tumma väri on tehnyt tukasta vähän kiiltävämmän ja parempikuntoisen näkösen.. :)\n7. helmikuuta 2010 klo 13.36\nOoh, olet muuttunut blondista bruneteksi! Mutta pointti oli, että sopii hyvin, eeerittäin hyvin! :D\n7. helmikuuta 2010 klo 13.40\nMuscatit on ihanat, ja ne jalassa ei kyllä liukastella! Tosin kun pakkasta on yli kymmenen astetta, tulee jalkaan vedettyä pidempivartiset saappaat. Mutta silti, hyvät ovat ja tukevat kävellä. Martenseista en hirveästi tykkää itsekään: ovat kivan näköiset - muilla. Jotenkin, kun jalka on muutenkin kokoa 41, ei ehkä tulisi hankittua niin klopomaista kenkää:P\n7. helmikuuta 2010 klo 13.49\nPau, hehe, kiitos! :)\nHannele, tosi on, noissa on semmoset pohjat, että ei kyllä jalka lipeä! Kun vähäsen löytyy tuota korkoakin, niin ei jalkakaan palele ihan niin herkäti. Thelmoissa tuo maaeristys tosin toimii vieläkin paremmin ;P\n7. helmikuuta 2010 klo 14.08\nWarning, warning! Aion kerta kaikkiaan kopioida ja/tai kylmästi matkia tätä asukokonaisuuttasi lähiaikoina - niin iskevä se kyllä on. Nöyrimmät anteeksipyyntöni jo siis etukäteen :)\n7. helmikuuta 2010 klo 16.14\nHehe, ehdottomasti ei mitään syytä pyydellä anteeksi! ;) Oon vaan hyvin iloinen, jos joku saa ideoita ja inspausta, tiiän miten kiva tunne se on ite saada ideoita muiden kuvista! :) En mä varmaan edes esittelis, jos mua hirveesti haittais... :)\nSuosittelen myös vilkuileen Kamichan blogia, jos ei ole jo tuttu, mulle tuli nyt jälkeenpäin kovasti mieleen myös siellä näkyillyttä muotokieltä.... :) http://thedoorinmywardrobe.com/ :)\n7. helmikuuta 2010 klo 16.29\nHymiö-overdose iskee... :D\nApuva ku nätti kuva tuo viides, tai oot siinä jotenki tosi sievä :) Ja kiva asu kans!\n7. helmikuuta 2010 klo 17.27\n7. helmikuuta 2010 klo 17.34\nMiten saat pysymään villakangastakkisi karvattomana, nukattomana? Tuntuu, että omaani eksyy lähes aina kaikenmaailman hiukset ja nukkapallerot ja ei ole kivaa!\n7. helmikuuta 2010 klo 20.20\nTeippiharjarullajuttu on kaveri :) Henkkamaukalta ja Siniltä ainakin löytyy :P\n7. helmikuuta 2010 klo 20.47\nHei, mää todistin tänään kaks kertaa että Muscateillakin voi luikastella! Syynä tosin tais olla enemmänkin märkä laminaattilattia kuin huono pohja.\nMutta se mitä piti alunperin sanomani - tuo asu on aivan ihana! Joku kyllä nyt iski ja kovaa, enkä yhtään osaa sanoa että mikä. Tää on kyllä mun ehdoton favo sun asuista pitkään aikaan :) Oot muutenkin tosi nättinä näissä kuvissa!\n8. helmikuuta 2010 klo 16.32\nOoh, kiitos loistavasta blogivinkistä :) Lisäsin sen heti listalleni.\n9. helmikuuta 2010 klo 22.28


AJK Unkarin matka 19980519\nUnkarin matka 19980519..26\n19980519 Lento Malév 1800-1925, 1650 mk\nKentältä lähtiessä ostin Olympus C-820L digitaalikameran 2995 mk ja levykeadaptorin 545 mk sekä paketin, 3 sarja pattereita 50 mk. Ostin myös Marja Kurjen Huivin 310 (kallis?) mk ja savulohta 34 mk Anille.\nKentällä 500 mk forinteiksi kurssiin 3666 (/100)Lentokentältä Minibus Radio Inn, Bencsur utca, edestakainen F2000, aikamoinen sade. Radio Inn huone 104, taitaa olla sama missä olimme Sallin kanssa 1995 (ei ole), vuorokausihinta F5000. Soitto Tuula Kovácsille, yritys Piroskalle, vanhaan ja uuteen puhelimeen. Tutustumista kameraan. Vaikutti konstikkaalta. En heti älynnyt laitta korttia. Ei ihme, ettei toiminut. Sitten kyllä. Kameran omassa ruudussa kuvat näyttävät hyviltä.\nEnsimmäinen kuva Olympus C-820L digikameralla.\n19980520ke Soitto Sallille. Soitto Évalle: tapaaminen klo 10 teatterilipputoimiston edessä.\nAamiaisella kuka olikaan: Jaakko Salonoja. Molemmat tunsimme toisemme. Muistelimme vanhoja, minä annoin hänelle Márkus Pálin mainion viiniesitelmän sekä suomeksi että unkariksi. Hän antoi minulle aloitetun pullon viiniään. Kutsui meidät apteekkarien kanssa lauantaina viinitilaansa tutustumaan.\nNeljät teatteriliput saimme. Virkistysjuomat, ja Kansallismuseoon Honfoglalásin kunniaksi järjestettyyn näyttelyyn, Unkari 1100 vuotta. Erittäin mielenkiintoinen historian kertaus. Lounas Múzeum Káveházissa. Erinomainen gulyasleves, hyvää fasaanin rintaa (2), Somlói galuska, Tiramisu, kahvi (2) F5100+F510=F5610. Piroska soitti, kun olimme syömässä. Pankissa 1000 mk -> F37100. Antikvariaatti: 8 unkarilaista kirjaa F3850. 27 korttia Lánchíd mutta kynä puuttuu! Viikkolippu Hetijegye F1450. Hotellin läheltä elintarvikkeita. Tapaaminen aulassa Ani, Tuula, Jaska, ja rouva, joka käynyt Unkarissa 50 kertaa. Tuliaiset annoin, hetken juttelin sitten lepäämään. Erinomainen luettava: Eckhart Ferenc: Magyarország története. Ehkä pienet unet. Maritalle soitin kysyäkseni mikä oli se mainio näyttely, jonka näkivät: Viktor Vasarely, lähellä Varga Imre museota. Mennään.\nLounas Múzeum Káveházissa\nJaakko Salonoja, viinitilan isäntä\nMadach Kamara Színház: Baby Jane. Sisarukset teatteriperheen jälkeläiset, toinen kuuluisa näyttelijä kunnes jalat halvaantuivat. Toisella kompleksi sisaresta, mielipuolisuuden rajoilla. Arvio 2, É 3. Unohtui katkaista kännykkä. Kuulutettiin ja muistutettiin, samalla hetkellä soi. Suljin, kuka lie ollut (Salli). Salliin en saanut teatterin jälkeen yhteyttä. Rauhallinen koti-ilta. Kameraan tutustumista, lukemista, herkullinen iltatee: hyvää leipää, paprikkasalamia, sulatejuustoa, paprikaa. Tämän kirjoittaminen.\nHuomenna tapaaminen 1000 Moszkva tér, Retki Budan vuorille.\n19980521to JS kiitteli aamiaisella viiniesitelmästä. Oli jo unkarilaisenkin antanut yhtiötoverilleen.\nMoszkva tér, lähtö upeassa säässä Budan vuorille. Ensin raitiovaunut, sitten hammasrata, sitten lasten rautatie, jota lapset operoivat, paitsi veturinkuljettaja. Kapeat raiteet. Parikymmentä minuuttia János völgye. Vaunu täynnä lastentarhalaisia. Nököttivät neljänkin samalla kahden istuttavalla puupenkillä, hoitajiakin varmaan yksi kahdeksaa kohti. Tuskin ennen näin meluisalla matakalla olen ollut. Ääntä lähti, suurimpien toimintainto sidottiin ovelasti laululla. Avovaunussa ajettiin metsien keskellä. Metsien keskellä myös pysäkki, josta puolisen kilometriä köysiradan päätepysäkille. Ei kuitenkaan heti lähdetty alas Budaan, vaan ensi kiivettiin näköalatornille, 400 m jyrkkää rinnetietä ylös. Torni oli kiinni ja näkymät olivat heikonpuoleiset runsaan puuston takia. Èva totesi, että tällaista ei Suomessa sattuisi: olisi tieto alhaalla, jos torni olisi pois käytöstä. Ei ottanut sydämeen nousu, mutta henkeen kyllä. Hyvin jaksoin kävellä, vaikka harjoitus ollut kovin vähäistä. Kahvit juotiin, ennen kuin köysiratamatkalle lähdettiin. Lounas pienessä ravintolassa: Jókai bableves, erinomainen, paprikáscirke, erinomainen kastike, kana maratoonari eli kotona olevan reseptin mukainen: valitaan pihalla juoksentelevista sopiva ja… sitkeä.\nPojat junan avovaunussa\nKortit Salli, Sanna, Esa Ojanen. Kiusallinen juttu: osoitetiedot kyllä viimeisen päälle ajan tasalla, mutta osoiteohjelma ei olekaan mukana, ei edes paketissa.\nTeatteri: Vidám színház, Kriminális kabaré, puhevoittoinen, ei pelkästään tuhmia juttuja, vaan myös hauskoja, mutta suurin osa tekstistä menee yhä ohi korvien. Ohjelmalehtisessä mainittiin jotenkin liittyvän ajankohtaiseen (talous)rikollisuuteen, mutta rikollisuus unohtui pian alun jälkeen ja yleisinhimillisempi hauskanpito tuli tilalle. Arvio 2, É 2\nKortit: Salli, Sanna, E&L Ojanen, Marjatta Leppänen.\n19980522pe Aamupala melkein tyhjässä aamiaishuoneessa, kuitenkin Jaska reippaana paikalla. Kertoi hauskoja juttuja, mm Ilmo Nurmelasta ja Bokma-kerhosta joka kokoontui Kauppakillassa lounaalle ja juomana käytettiin pelkästään Bokma-geneveriä. Osoittautui, että olimme viettänet kumpikin kesän 1959 Hampurissa, mutta emme olleet tavanneet, koska Jaska asui Wandsbekin suunnalla. Hän kävi joka keskiviikko Merimieskirkolla saadakseen puhua suomea. Minä en käynyt kertaakaan. Lopuksi Jaska tarjoutui lähtemään päivän taidekierrokselle mukaan. Tietenkin ilomielin. Tällä tavoin tuli paljon hauskempi päivä kuin muuten olisi tullut. Katsottiin ensin taidemuseon Magyar Nemzeti Galéria näyttely Rippl Rónai (tämän olivat varmaan sittenkin Olkkosetkin nähneet). Todella huippuhyvä, F200 lipulla olisi saanut kuvata - harmittaa, etten huomannut ottaa. Minun nopea katsominen melkein herätti pahennusta. Havaittiin eräässä taulussa (tekstiilityö!) ja sen harjoitelmassa, jotka oli asetettu siten että niitä voi katsoa samanaikaisesti: toinen etualalla pylväässä, toinen taustalla seinällä, aivan ilmeinen sukulaisuus Albert Edelfeltin Aino Ackté tauluun. Takakeno asento. Molemmat tehty viime vuosisadan lopulla Pariisissa. Siis ehkä yhteinen opettaja?! Kahvilla ja Unicumilla vahvistimme itseämme. Näköalahissillä rantaan ja Tonavan yli Batthyannyn asemalle, mistä HIV Obudaan.\nSitten Viktor Vasarely (oleskeli Ranskassa ja h putosi pois nimestä, unkarilaiset ääntävät sen mukaan [vasarely]. Tämä Maritan mukaan oli se hieno. Mahtoikohan sittenkin erehtyä. Ei ollut meidän makuumme. Museorakennus eräs Zichyn linnoista sitä vastoin kyllä, todella upea. Vasarely taide tehty 60-luvulta lähtien, tehty ehkä vapaalla kädellä, mutta muistutti kyllä erehdyttävästi tietokonegrafiikkaa, matemaattista ohjelmointiharjoitusta. Mikä mahtaa olla totuus, melkein uskoisi tietokonegrafiikan pioneeriksi.\nSitten jo nälkä alkoi painaa ja menimme Varga Imren museon lähellä olevaan Vacmacka (villikissa) ravintolaan: 100-prosenttinen täysosuma: hyvä ja halpa. Aivan upeat kolmen hengen ruuat ja juomat F3600. Vannottiin että tänne tullaan joka kerta. Söin lihakeiton Polockan (heimo) tapaan ihralla terästettynä, juomana ’puolimetriset' eli iso oluttuopillinen puoliksi valkoviiniä puoliksi vettä, erinomainen janojuoma ja aivan kelvollinen ruokajuoma. Ruokana oli siankyljykset nuudelien kanssa. Aivan erinomaista. Jaska söi ison parsakeiton, hyvää. Mitä olikaan Evalla? Hyvää joka tapauksessa.\nVarga Imren museoon tutustuimme varsin pikaisesti. Museo on kyllä aina käynnin arvoinen. Kuvasatoa alla.\nProfessori, joka edellisellä käynnillä suuresti huvitti yllättäen eteen tulleena.\nMoricz Zsigmond, jonka kirjaa Légy jó mindhalálig luen parhaillaan.\nYksinäinen mietiskelijä vihreän keskellä\nChagall, JS ja ÉSz.\nVarsin nopsasti kotiin raitiovaunulla ja metrolla. Jaskalla oli jo muka vähän kiire. Lihakauppiasryhmä tulossa. Erehtyi tuloajassa, vasta myöhemmin. Kun olin teatteriin lähdössä, soittivat vasta Helsingistä, että on kone rikki, tulevat vasta huomattavasti myöhässä.\nKunnon ruokalevot ja kaikkien kuvien siirtäminen kannettavaan. Kameraan tilaa huomista retkeä varten. Teatteri Eduard Albee, Pahaa sutta ken pelkäisi. Nem félünk a farkastól, Budapest Bábszínház. Hyvin näytelty, mutta eipä miellyttänyt siinä esitelty elämänmuoto ja amerikkalainen ruualla leikkiminen. Arvio 1, É näyttelijätyön ansiosta kuitenkin 2.\n19980523la Retki Jaska Salonojan viinitilalle Mencshely’hin apteekkarien mukana. Lähtö Erzébet hotellilta klo 9, Mukana Gábor László ja Éva. Emme mahtuneet bussiin, joten Gábor lähti autollaan mukaan, minä kahden hänen kanssaan. Puhuttiin koko matkan ajan unkaria. Kahvit matkalla. Ensimmäinen varsinainen pysähdys Tihanyssa. Kirkko katsottiin, kahvit juotiin. Matkaa jatkettiin. Jaskan naapurissa syötiin gulyashit ja herkulliset hapankirsikkaleivokset. Kuvittelin että tulisi ns pääruoka, jota ei sitten tullutkaan, joten ei tullut mässättyä liikaa. Sitten tutustuttiin Jaskan viinitilaan, 0.4 hehtaaria, tuotanto 1200 litraa, myynti parille asiakkaalle. Balatonille 6 km, aivan upea näköala. Soma talo. Paluu sellaisen paikan kautta, jonne Jaska ja Gabor jäivät joksikin ajaksi ja me jatkoimme shampanjan ja leivosten jälkeen kohti Budapestiä. Niin vain oli etteivät apteekkaritkaan mittaansa tienneet, vaan meni bussimatka möykkäämiseksi ja örisemiseksi, niin että kuski hermostui täydellisesti lyhyin välein toistuneisiin pissataukoihin. Apteekkarit keräsivät kolehdin hänen rauhoittamisekseen. En tiedä, muuta epäilin, että oli kuskin keino kerätä rahaa.\n19980524su Jaska ystävä vilustui, kuumetta, antibioottilääkitys, siitä huolimatta lähti lihakauppiaita opastamaan saatuaan lainaamansa villapaidan takaisin.\nMinä suuntasin Moszkva térille kuten niin monesti ennenkin. Tänään vuorossa oli Budavárin linna, jonka ympäri kävelimme. Otin aika monta valokuvaa, ei ole kahta samannäköistä taloa ja kauniisti on kaikki restauroitu ja säilytetty. Pestissä ei tule ajatelleeksi, että Budassa on niin paljon asutusta, linnan takana näkymättömissä. Éva yritti esitellä minulle sotamuseota, mutta parin huoneen jälkeen ymmärsin mistä on kysymys ja käännyin takaisin. Odotin ulkona. Vähältä piti etten lähtenyt kotiin. Koen kovin vastenmielisenä ajatuksen, että ihmisiä tapetaan jonkun poliittisen idean nimissä tai siksi että ovat jostakin asiasta eri mieltä tai puhuvat eri kieltä. Kaunista on Mátyás kirkon ympärillä. Miltä ajalta onkaan tämä arkkitehtuuri? (1800-luvun lopulta).\nPyhä Tapani - St István\nSeuraava kohde Erszébet sziget, jonne ajoimme raitiovaunulla ja saaren bussilla. Kyllä on hyvinvoiva puisto: suuria ja kauniita puita. Suuri kaupunki on ympärillä mutta myös suuri Tonava. Se kai pitää puut kunnossa. Aloitimme pohjoispäästä ja etelää kohti kuljimme. Tulimme paikkaan missä Arany Ászok olutfirma piti menekinedistämiskampanjaa englannista tuttuun tyyliin. Ruokaa sai halvalla: örököspörkölt F590 ja olutta iso tuoppi F150. Oikein hyvää pörkölttiä mutta suolaa oli pantu tosi rutkasti, sekin oluen myyntiä edistämään. Kuvasin pöytäseuruetta. Mahdottoman hyviä ilmaisia kakunpaloja jaettiin. Sitten alkoi ohjelma, jonka koin pelkäksi meluksi huonojen äänentoistolaitteiden – ulkoilmaan ei kai parempia ole edes mahdollista järjestää – takia. Esiintyi vetävän näköiseen nahkapukuun sonnustautunut kuulemma kolmen lapsen äiti. Yleinen juoni oli matkiminen, mutta laulaen. Yleisö oli selvästi mukana, minä en mitään saanut irti, joten lähdin kotiin.\nRaitiovaunuun nousin sillalla, mutta heti sillan jälkeen laskeuduin pois ja ostin elintarvikkeita ja kävelin aika pitkän matkan Oktogonille, mistä Földalattilla kotiin. Lepoa ja lukemista. Kahdeksan jälkeen Salli soitti ja minä sen jälkeen soitin Jaskalle, joka juuri oli tullut kotiin. Tarjosin iltateet ja turisimme kymmeneen saakka. Televisiossa pyörii koko ajan vaalitulosten puiminen.\nKortit: Sergei Brjuhanov, T&T Kuokka, Tuula Penttinen, A&T Kurkela, I&J Koskela, R&R & M Korpela, R&M Jokela, Salla & P & OP Karvonen, M Taanila, V Ratia & Terttu Juva, (Rafael Kontula, jäi osoitteen puutteessa lähettämättä).\n19980525ma Sadepäivä. Eläintarha ei sopiva paikka. Niinpä katsoimme kuvia, kävimme apteekissa ostamassa Sallin tilaamat pillerit, vahvistimme minibussin kentälle ja lähdimme kaupungille. Keskustan kirjakaupoista ei löytynyt Waltaria eikä unkarin sanakirjaa, mutta aikaa kului sopivasti, niin että lounas oli paikallaan. Hakeuduimme syksystä tutun ketjun ravintolaan nimeltä Kulacs. Papukeitto, muu kuin Jókai, mukana hapankaalia: ehkä kaikkien aikojen paras papukeitto, keitetty varmaan useita tunteja. Oliko Kecskémetin karppi, valkosipulilla höystetty, tosi hyvä, vielä galuska, mutta ei Szomlói, sekin huippuhyvää. Näin tämä ravintola kiipesi Vacmacskan rinnalle. Kotimatkalla poikkesin Deák térin kirjapuotiin: kaupungin paras valikoima! Poistuin hirveän ison kassin kanssa hinta F8000, sisältö Waltarin Johannes Angelosz, Turms, a halhatatlan, Johannesz ifjúsága (jälkimmäistä 2 kpl, toinen muistoksi tapaamisesta Jaskalle). Lisäksi Tuula Kovácsin suosittelema Magyar értelmezö kéziszótár.\nLepo. Illalla teatteri, Madach kamara színház: Társasjátek New Yorkban, harmiton huvinäytelmä. Tähän asti ymmärrettävin kieli, Éva hyvin innostunut, siis 3, melkeinpä minäkin annan 3.\nJaskan kanssa katsottiin kuvat. Teetä piti juotaman, mutta naapuri väsähti ja jätti väliin. Minä join runsaan annoksen.\nPaluu, kentälle Minibussilla, joka olikin täynnä suomalaisia nuoria, taideteollisen oppilaitoksen opiskelijoita Oulusta. Kotona odotti iloinen jälleennäkeminen Sallin ja tuntia aikaisemmin saapuneen Edith Grossin kanssa. Flunssa iski tänään, kevyehkö, mutta viikon vaivasi.\nAsko Korpela 980603 (980520) o o AJK kotisivu


Löfveniltä kylmä suihku Ruotsi-kortin pelaajille – Ruotsia ei kiinnosta sotilasliitto Suomen kanssa | Timo Heinonen\nBlogi, maanantaina 20.06.2016\nKultaranta keskusteluissa tämän vuoden suurena aiheena on Suomi-Ruotsi -yhteistyö ja Itämeren jännittynyt tilanne.\nSuomen turvallisuuspoliittista keskustelua on värittänyt pitkään ns. Ruotsi-kortin varaan pelaavat. Erityisesti keskustasta on pidetty esillä Ruotsia kaikkien haasteiden ratkaisijana ja onhan meillä esitetty jopa sotiasliittoakin Ruotsin kanssa. Itse olen hämmästellyt sitä, että samat tahot toisessa puheessa ovat alleviivanneet maamme sotilasliittoon kuulumattomuutta ja sitten toisessa nostaneet esille sotilasliiton Ruotsin kanssa. Ruotsin pääministeri Stefan Löfven katkaisikin tällaiselta keskustelulta tämän vuoden Kultaranta keskusteluissa siivet toteamalla, että Ruotsi on sotilasliittoon kuulumaton maa Suomen tapaan eikä sotilasliittoon kuulumaton maa voi sotilasliittoon kuulua edes naapurinsa kanssa. Löfven ei siis kannata avointa sotilasliittoa Suomen kanssa.\nLöfven totesi samalla, että Ruotsi ei tarvitse myöskään EU-armeijaa, vaan rakentaa jatkossakin turvallisuus- ja puolustuspolitiikkaansa erilaisten yhteistyökuvioiden varaan. Tämä on mielenkiintoinen valinta ja nähtäväksi jää kuinka toimiva ja pitävä se tosipaikan tullen olisi. Hieman tuntuu, että Natoa ei haluta sanoa ääneen, mutta kaikki mitä Nato ilman jäsenyyttä antaa kelpaa. Löfven totesikin, että Nato-jäsenyys on raja, mutta yhteistyötä voimaan kehittää niin Pohjolassa kuin Natonkin kanssa.\nTasavallan presidentti Sauli Niinistön isännöimälle Kultaranta keskustelulle on ollut aihetta ja näyttää, että on jatkossakin.\nUlkoasiainvaliokunnan varapuheenjohtaja Pertti Salolainen ja erinomaisia ajatuksia maamme turpo-tilanteesta Kultarannassa.\nRuotsin demarien johtaja pääministeri Löfven osoitti selkeästi huolestuneisuutensa Venäjän toimista ja painotti, että puolustuskykyä pitää vahvistaa ja kehittää koko ajan. Vielä joitain vuosia sitten Ruotsi ajoi alas omaa puolustustaan ja keskittyi kehittämään vain erilaista kriisinhallintaosaamistaan lähinnä muissa maissa. Politiikka ja ratkaisu on osoittautunut vääräksi ja nyt Ruotsi reivaa sotilaslaivaansa uuteen asentoon.\nRuotsin ratkaisu on kylmä sade myös viime kuussa julkistetun maamme turvallisuuspoliittista yhteistyötä kartoittavan selonteon linjauksille. Yksi oleellinen kortti on pelattu nyt naapurin toimesta pois kädestämme ja Löfven totesi, että ”Ruotsi ei halua lisätä jännitystä lähialueellaan tai provosoida yllättäviä ja harkitsemattomia reaktioita” ja ”Ruotsi halua myöskään osallistua muiden päättämiin sotilaallisiin operaatioihin eikä ottaa ydinaseita osaksi puolustusratkaisuaan”.\nTämän kesän Kultaranta keskustelun teemana on juuri Suomen ja Ruotsin puolustusyhteistyö. Ns. SuRu-yhteistyö on edennytkin isoin askelin, mutta onko siitä kuitenkaan tosipaikan tullen apua? Meidän tuoreesssa ulko- ja turvallisuuspoliittisessa selonteossa kuitenkin todetaan, että tiivistynyttä puolustusyhteistyötä halutaan kehittää ”ilman rajoitteita”.\nTänään Kultarannassa keskustelut jatkuvat. Tämänpäiväisten keskustelujen aiheena on Itämeren alueen turvallisuustilanne ja EU:n tulevaisuus Britannian brexit-kansanäänestyksen aattona.\nKello 21.22 ja ajatukset jo huomisessa. Huomenna alkaa kevätkauden viimeinen eduskuntaviikko ja tällä viikolla myös ryhmässämme ylimääräisiä kokouksia. Ministerit valitsemme eduskuntaryhmässä huomenna ja keskiviikkona sitten muut tehtävät. Palataan niihin huomenna.\nNyt työt tehty ja hieman kauniista kesäillastakin nautittu. Huomenna eduskuntaa kohden aamusta.\nTagit: brexit, Itämeri, Kultaranta Keskustelut, turpo, turvallisuus- ja ulkopolitiikka, turvallisuuspolitiikka, Ulkopolitiikka, Venäjä,


House of Laplandin toiminnan tulokset 2020 | House of Lapland\nVuonna 2020 koronapandemia näkyi myös House of Laplandin toiminnassa pysäyttäen kansainvälisen matkustuksen ja pitkälle myös kansainvälisten sijoittajien sekä tuotantoyhtiöiden kiinnostuksen Lappia kohtaan. Koronapandemia vaikutti vahvasti myös markkinointiin ja toimenpiteitä sopeutettiin vastaamaan poikkeusolojen tarpeita kaikissa ohjelmissa. Toteutimme vuoden aikana poikkeuksellisesti myös koronaturvallisuuteen liittyvän LEXIT – kohti koronaturvallista arkea Lapissa -hankkeen yhdessä Lapin sairaanhoitopiirin kanssa.\nHouse of Laplandin Lapille tuoman näkyvyyden arvo oli vuonna 2020 varovasti arvioituna noin 15 miljoonaa euroa. Markkinoinnin potentiaalinen tavoittavuus oli 900 miljoonaa. Lapin markkinoinnin välitön tuotto oli 4,8 miljoonaa euroa. Tuotto koostuu markkinoinnin kunnille tuomasta verovaikutukseta osaaja- ja asukasmarkkinoinnissa. Lisäksi markkinoinnilla on merkittäviä välillisiä ja kumulatiivisia vaikutuksia kuntatalouteen. Yhtiön liikevaihto oli 1,2 miljoonaa euroa.\nUusi bisnesbrändi ja Lapin asunnot ja työpaikat yhdellä silmäyksellä\nLapin yhteisen bisnesmarkkinoinnin potentiaalinen tavoittavuus oli lähes 6 miljoonaa ja verkkopalvelustamme lisätietoja etsi yli 33 000 henkilöä.\nUudistimme Lapin bisnesbrändin, toteutimme säännöllistä sisältömarkkinointia sekä toimme verkkopalveluumme myös myytävät yritykset. Palvelimme lisätiedoin 11 Lapista kiinnostunutta investoria tai yritystä.\nKiinnostus Lappiin muuttamista kohtaa kasvoi edelleen pandemian aikana.\nLapin osaaja- ja asukasmarkkinoinnin potentiaalinen tavoittavuus oli yli 33 miljoonaa ja verkkopalvelustamme lisätietoja etsi lähes 350 000 Lappiin muuttamisesta haaveilevaa henkilöä. Lappiin muuttaa vuosittain noin 5 000 henkilöä.\nUudistimme Löydä paikkasi Lapista – palvelun, niin että se tuo esille avoimet työpaikat toimialoittain sekä myytävät ja vuokrattava asunnot kunnittain. Uudistuksen tavoitteena oli vaikuttaa muuton esteenä oleviin mielikuviin puutteellisesta asunto – ja työpaikkatarjonnasta. Toteutimme edelleen jatkuvaa sisältömarkkinointia ja jatkoimme Tervetuloa Lappiin – kampanjaa, jossa itsensä ilmiantoi 340 vuoden 2020 aikana kumppanikuntiimme muuttanutta henkilöä.\nPalkintoja matkailumarkkinoinnille ja elokuva-alan palautunut kysyntä\nMatkailumarkkinoinnin tavoitteena oli ylläpitää matkustuskiinnostusta ja kysyntää myös koronakriisin aikana. Tässä onnistuimme; Lappia koskevien, matkailuaiheisten Google -hakujen määrä kasvoi 5% ja Only in Lapland verkkosisältöjen kulutus kasvoi 24% edelliseen vuoteen varrattuna.\nToteutimme jatkuvaa sisältömarkkinointia sekä kampanjointia Remixing Lapland ja Sound of Lapland – teemoilla, sekä merkittävän brändiyhteistyön kodin tuoksubrändi Glade’n kanssa. Matkailumarkkinoinnin potentiaalinen tavoittavuus oli yli 800 miljoonaa. Toteutimme myös markkina – ja kuluttajatutkimuksen Lapin kysyntäpotentiaalista Euroopassa sekä seurasimme tarkasti matkustuskiinnostuksen kehittymistä ja raportoimme siitä kumppaneillemme.\nSound of Lapland kampanjakokonaisuus palkittiin Kuntamarkkinoinnin SM-kilpailussa ensimmäisellä sijalla. Äänimaisema-albumi SCAPES palkittiin erittäin merkittävässä, Vuoden Huiput –kilpailussa Kokemuksellinen muotoilu –kategoriassa Kultahuipulla ja Ääni-kategoriassa Huopeahuipulla.\nVuonna 2020 koronapandemia vaikutti dramaattisesti myös Lapissa kuvattavien tuotantojen määrään. Kysyntä alkoi kuitenkin elpyä kesän jälkeen. Myös elokuvakomssiossa toteutimme säännöllistä sisältömarkkinointia sekä osallistuimme useisiin digitaalisesti järjestettyhin alan markkinointitapahtumiin. Avasimme myös uudistetun digitaalisen lokaatiopalvelun. Elokuvakomssion markkinoinnin potentiaalinen tavoittavuus oli yli 35 miljoonaa.\nLapin elokuvakomissio vastasi 92 erilliseen tuotantokyselyyn. Autoimme tuotantoja lukuisissa käytännön kysymyksissä liittyen esimerkiksi maahan pääsyyn, lokaatioihin, palveluihin, kumppaneihin sekä työryhmään. Lapissa kuvattiin kokonaan tai osittain 37 tuotantoa, jotka jättivät maakuntaan noin 1,2 miljoonaa € suoraa tuloa.\nMerkittävimpiä Lapissa kuvattuja tuotantoja olivat kiinalainen draamaelokuva I Remember, brittiläisen Gino, Gordon & Fred – realityn joulujakso sekä Ivalo (Arctic Circle) –draamasarjan toisen tuotantokauden kuvaukset.\nVuoden 2020 aikana toimintaa rahoittivat Lapin kuntien ja matkailun alueorganisaatioiden lisäksi mm. Metsähallitus, Lapin ELY-keskus ja TE-palvelut, LSHP, Finavia sekä 30 muuta yrityskumppania. Lisäksi House of Lapland toteutti EAKR-hankkeita sekä Työ- ja elinkeinoministeriön rahoittamaa hanketta.\nLue lisää: Tiivistelmä yhtiön toiminnasta 2020


NETFLIXIN KOUKUTTAVIMPIA x 4 + 1 - Piia Pajunen\nJa taas yksi sarja purkissa, ja edessä on jälleen tuo raastavan kiperä ikuisuusongelma. Mitä ihmettä sitä tuijottaisi seuraavaksi? Meidän talous ei varmasti ole ainut, jossa törmätään säännöllisesti tähän tiukkaan mutta niin todelliseen haasteeseen.\nEdellisenä iltana loppuun asti tuijoteltu suosikkisarja on koluttu läpi, ja seuraavana iltana olisikin sopivasti tunti aikaa korkata uusi sarja tulille ennen unten maille painumista. Noh, tunti meni, mutta se sujahti sopivasti siihen, että molemmat osapuolet yrittivät löytää jotain katselukelpoista, eikä vieläkään päästy yhteisymmärrykseen siitä, että mihin seuraavien viikkojen arki-illat kotisohvalla tuhlattaisiin, hah!\nTässä kuitenkin jälleen kerran omia tärppejäni kiperien tilanteiden helpottamiseksi ja jeesiä haastavien elämääkin suurempien päätöksien tueksi. Edelliset tärppini löydät TÄSTÄ (part 1) ja TÄSTÄ (part 2).\nSupermielenkiintoinen konsepti, jonka arvelin jo lyhyen kuvauksen perusteella koukuttavan allekirjoittaneen täysin, ja niinhän se teki. Teini-ikäisen Hannah Bakerin hämmentävän itsemurhan jälkeen luokkakaveri saa käsiinsä laatikollisen kasetteja, joiden avulla avautuvat asteittain syyt, jotka johtivat Hannahin traagiseen päätökseen päättää elämänsä. Piristävästi mukavan erilainen ja omanlainen konseptinsa, joka oli kyllä paikallaan!\nTätä suositeltiin mulle edellisissä Netflix-postauksissa useampaan kertaan, ja itseltäni meni (aivan liian) pitkään ennen kuin uskalsin tähän tarttua. Ensimmäisen jakson katsottuani totesin, että piru vie, miksi en uskonut suosituksia aiemmin siltä seisomalta. Harvoin jo heti ensimmäinen jakso potkaisee kiinnostusviisarin kaakkoon, sillä yhden 40 minuuttisen aikana ehdin jo esittää mielessäni sata ja yksi kysymystä niin rikosmaailman syövereihin kuin henkilösuhteisiin liittyen, joihin janosin saavani vastauksia.\nAinoat miinukset muuten niin kauniin naispäähenkilön peruukinomaisesta kampauksesta sekä ensimmäisen kauden huimasta 22 jakson kestosta. Ensimmäinen tuotantokausi ei silti käynyt tylsäksi, vaikka yhden tuplajakson olisin voinut tiivistää paketiksi.\nJos haluat katsoa jotain hieman massasta poikkeavaa, mutta silti niin koukuttavaa, niin The OA voi olla melko passeli veto. Nuori nainen katoaa kotoaan, ja ilmestyy takaisin useamman vuoden jälkeen erikoisen tarinan ja kykyjen kanssa, ja tämä sitoo yhteen toisilleen entuudestaan täysin tuntemattomia ihmisiä asian selvittämiseksi. Sarja oli osittain melko hämmentävä, mutta omalla tavallaan erittäin kiehtova. Erilainen, mutta osuvaa vaihtelua!\n…eli Suomeksi ensisilmäyksellä. Tätä valtavaksi hitiksi ja lähes Frendien tasoiseksi spektaakkeliksi noussutta komediasarjaa tuski tarvitsee sen suuremmin esitellä, mutta sanottakoon, että sarjassa seurataan Tedin tarinaa lastensa äidin löytämiseen Manhattanilta ystäväpoppoonsa tohinoissa. HIMYMiä tsekkailtiin jo Suomen puolella keväällä, ja nyt tykitetään sarjan viimeisiä jaksoja täällä rapakon takana iltaisin ennen vällyjen väliin simahtamista. Täydellistä. <3\nSarja on siitä osuva, että sitä voi katsoa niin fokusoituneessa kuin leppoisassa tunnelmassa, ja 20 minuutin jakso hujahtaa hyvin myös lyhyemmälläkin hengähdystauolla kotisohvalta käsin vaikka välipalaa popsiessa. Aina kun ei ehdi pidempää putkea tykittää, vaikka kuinka haluaisi. Sopivasti huumoria ja inside-vitsejä, jotka toistuvat nerokkaasti jopa useiden sarjan kausien ajan, mutta takuuvarmoja mielenkiintoisia juonteenkäänteitä kovana kombinaationa. PS. Barney Stinson on kuningas! 😀\nOkei okei, tämä löytyy Yle Areenan puolelta. Norjalaisen lukiolaisten elämään keskittyvä draama hitusella huumoria, ja tämähän on ollut aivan valtava hitti kaikissa Pohjoismaissa. Tiesin jo valmiiksi, että tämä tulee koukuttamaan, ja niinhän siinä tälle likalle kävi. Tämänkin sarjan kohdalla plussaa ensimmäisen kauden pääosin vain vartin mittaisista jaksoista, jonka johdosta SKAMia on tullut usein tykitettyä arkiaamuisin näppärästi yhden jakson verran aamupalan ohessa. Ja hei, Yle-verolle vihdoin oikeasti hyvää vastiketta, ja mitä nöyrin kiitos Norjalle tästä lahjasta maailmalle!\nKorkeavyötäröiset housut: TÄÄLTÄ* // Reebok-tennarit: TÄÄLTÄ*\nAllflicksiä (listattuna Suomen Netflix-sisältö uutuuksineen) selaillessa pistin myös juuri ilokseni merkille, että Orphan Blackistä on pamahtanut vihdoin Suomen Netflickissä viides kausi ilmoille, ja se meneekin ehdottomasti Blacklistin ja HIMYMin kausien jälkeen töllötyslistalle, jau! Paljon kehuttu The Crown olisi myös tykitysvuorossa hamaassa tulevaisuudessa, kun elämä jossain vaiheessa antaa sille sijaa ja aikaa (I wish).\nOsuiko näistä joku viihteen kaipuisille sieluille siellä päässä tai onko näitä jo koluttu läpi? Heitän myös teille haasteeksi vinkata kommenttiboksiin myös parhaimpia tärppejä omasta takaa, sillä näiden aiempien saamieni vinkkien perusteella olen löytänyt ihan mielettömän hyviä viihdeläjäyksiä löhöhetkiäni kruunaamaan. Apuja siis kaivataan täälläkin päässä, joten auttakaa naista mäessä, ja heittäkää myös samalla muille tätä blogia silmäileville lisätärppejä tuonne alle!\nViihtyisää alkanutta viikkoa! Pus!\nTsekkaa myös: Täydellinen huulipuna, joka kestää\nEdellinen juttuni: 4-jakoinen treenitoteutukseni Miami Beachillä\nJautzaa 12.06.2017, 19:10\nOutlander!! Niiiin koukuttava ja kiinnostava sarja ettei parempaa ole hetkeen nähty. Historiaa, toimintaa ja kiihkeä rakkaustarina. Skottiaksentti vie sydämen mennessään ♡\nPiia Pajunen 13.06.2017, 00:47\nEi vitsit! Siis tota olen jossain vaiheessa Netflixin tarjontaa selatessa vähän tarkastellut, mutta en kuitenkaan katsomaan asti koskaan olen päässyt. Pitää ehdottomasti laittaa katselulistalle! Kiitos!!\nMinni 12.06.2017, 20:40\nKiitos hyvistä suosituksista, tulikin samalla poimittua muutama tärppi aiemmistakin postauksista itelle talteen! Pari tuttua sieltä löytyi, Moderni Perhe ja HIMYM nyt ainakin! Noista edellämainituista on tullut jo pari tuottaria luukutettua uudestaankin, eikä kyllästytä vieläkään!\nJa suosittelen ehdottomasti ja erittäin lämpimästi tsekkaamaan ainakin Suits (parhautta!!), Sherlock (suomennettuna Uusi Sherlock, eli se missä on Benedict Cumberbatch ja elokuvan pituuset jaksot) ja Outlander ❤\nPiia Pajunen 13.06.2017, 00:50\nMoikka Minni, ja huikeaa, että tärppejä osui! Moderni Perhe ja HIMYM ovat kyllä silkkaa kultaa! Suitsia yritettiin lähteä joskus katsomaan, mutta ei miehekkeen kanssa kumpikaan oikein päästy vauhtiin tässä. Sherlockia ollaan muuten joskus katseltu, mutta uusimmat jaksot ovat jääneet totaalisesti katsomatta, eli kiitos tästä muistin virkistyksestä, sillä oli unohtunut koko sarja muistin päältä! 😀 Ja Outlander on nyt kyllä ehkä pakko jossain vaiheessa katsoa läpi! Veikkaan, että osuu aika pätevästi meikäläisen makuun 😀\nKatsuuu 12.06.2017, 21:09\nKaikki muut katseltu, paitsi the OA ja ovat kyllä erittäin hyviä! Suositukseksi voisin sanoa, että kannattaa ehdottomasti katsoa frendien ja ensisilmäyksen kaltainen New girl, joka sisältää paljon huumoria ja niin ihania hahmoja, jotka uskaltavat olla täysin erilaisia, omia itsejään <3 Yksi lemppareistani on myös Kovat kaulassa, joka kertoo taidehuijarista, joka päätyy työskentelmään FBI:lle. Sarjassa on sopivasti toimintaa, jännitystä ja huumoria. Kannattaa katsoa!\nPiia Pajunen 13.06.2017, 00:51\nEi vitsit! New Girl ja Kovat kaulassa on merkitty myöskin tämän likan katselulistalle! Tänks!! 😀\nHeidi 12.06.2017, 21:34\nSense 8! Todella hyvä sarja, muutama eka jakso menee hiukan ihmetellen mitä tässä oikein tapahtuu ja kohta tajuaa olevansa ihan koukussa. Oma sisko suositteli tätä ja olin ihan pihalla pari ekaa jaksoo kunnes alkaa päästä jyvälle henkilöistä ja mikä on homman nimi ja siitä tulikun just toinen kausi☺ Orange is the New black on toinen ehdoton suosikki mitä kannattaa alkaa seuraamaan😸 itellä uusin viides kausi puolessa välissä😁👍🏻\nPiia Pajunen 13.06.2017, 00:53\nHei itseasiassa tuo Sense8 on tullut tykitettyä läpi, ja oli muuten oikeasti todella osuva! Olin jo unohtanut koko sarjan, ja muistan itseasiassa kanssa tuon parin jakson viiveen jyvälle pääsystä, ja sitten olikin menoa. Täytyykin tsekata tuo toinen kausi tästä, jeahh 😀 Orange is the New Black on myös pitkään ollut harkintalistalla, ja ehkä sekin pitäisi joskus vain uskaltaa korkata, kun sitä joka puolella hehkutetaan. 😉\nheidi 13.06.2017, 09:37\nKaiman kanssa samaa mieltä. Sense8 on huikea, tosin kuulin, ettei jatkoa toisen kauden jälkeen ole tulossa, vaikka huhut kertovat, että loppuu hirveään cliffhangeriin, joten vähän hirvittää katsoa loppuun kyseinen kausi.\nJa ehdottomasti suosittelen Orange is the New Blackia. Ensin en muistaakseni itsekään ymmärtänyt hehkutusta mutta hyvin äkkiä vetäisi kyllä mukaansa aivan täysin ja kyseinen sarja on ihan loistavaa kamaa sellaiseen kunnon binge-toimintaan, helposti katsoo koko kauden viikonlopun aikana, heh!\nmiranda 12.06.2017, 23:19\nGood wife! Oikeustaistelua ja draamaa. Pako on myös ihan mahtava, et ikinä tiedä mitä seuraavaksi tapahtuu. 24 on myös kiva, jokainen jakso on täynnä tapahtumia, ja kaikki tapahtuu yhden vuorokauden aikana. Marvel-fanina tykkään myös Arrow’sta.\nPiia Pajunen 14.06.2017, 17:02\nGood Wife on itseasiassa ollut parikin kertaa ajatuksen tasolla täälläkin päässä! Pakoa tuli junnuna seurailtua telkustakin, mutta se jäi itselläni tuolloin ekaan tuotantokauteen. Marveleita meillä on jonkin verran kulutettukin (Jumppa on kova Marvel-ystävä), joten tuo Arrow-voisi kyllä kanssa osua. Iso kiitos näistä suosituksista! Jes!\nmiranda 14.06.2017, 20:14\nNiin paitsi että nyt tajusin, että Arrow on DC-comicksia, ei Marvelia 😂. Mutta samantyylistä kuitenkin 😂\nAnsa 13.06.2017, 01:52\nPako (Prison Break) on omalta listalta aivan ylitse muiden! Riverdale on kans jännä! 👌\nPiia Pajunen 14.06.2017, 17:07\nVitsit tota Pakoa on nyt alettu taas nostaa täälläkin esiin, niin voi olla, että se pitää laittaa katseluun. Ensimmäinen kausi tuli katsottua varmaan joskus seiskaluokalla telkusta, mutta silloin se jäikin siihen, joten kartoitettavaa vielä on sarjan parista! Riverdale kuulosti myös pikagooglauksen jälkeen mukavan jännältä, ja ai että, rakastan mysteereitä! Kiitos näistä tärpeistä! 🙂\nH 13.06.2017, 19:26\nOnko Fastilla vielä isoja suklaavanukaspakkauksia? Ei löydy Fastin nettikaupasta 🙁 t. Epätoivoinen\nKatja 13.06.2017, 20:54\nTäällä on tykitetty läpi Arrow, joka iskee ainakin meikäläiseen+poikaystävään sen verran kovasti, että allekirjoittaneella on jo toinen läpikatselu menossa.\nViime kesänä Netflixin vielä omistaessani tuli myös tsekattua muutama ensimmäinen kausi Merlinistä, joka oli ihan hyvää aivot narikkaan -katsomista, muttei noussut suosikkeihin.\nElementary (Holmes NYC) on taas puolestaan ihan persoonallinen rikossarja sellaisista pitäville (joskaan ei vedä vertoja uudelle Sherlockille)\nUnder the Domea katsoin silloin kun se tuli telkkarista, ja muistaakseni fiilikset sen suhteen olivat vähän ristiriitaiset, mutta ainakin varmasti koukuttava sarja, sillä cliffhangerit ovat enemmän sääntö kuin poikkeus.\nPiia Pajunen 14.06.2017, 17:12\nNo vitsit! Tuo Arrow taitaa nyt mennä katseluun meilläkin, kun sun myyntipuhe oli noin hyvä, haha! 😀 Jumppakin tykkää Marveleista, ja itsekin olen niitä tämän kanssa tykästynyt jossain määrin katselemaan, kunhan ei mene pelkästään supervoimilla ja taistelukohtauksilla mehusteluun, ja juoni pysyy mukana. 😉\nUnder the Dome katsottiin myös telkkarista, ja 1. ja 2. seasonit olivat oikein osuvia, mutta kolmosta ei yksinkertaisesti pystytty enää katsomaan muutamaa jaksoa enempää, kun meni yhtäkkiä ihan pelleilyksi. 😀 😀\nSananas 14.06.2017, 00:11\nTeepä video jossa vedät sen OAn 5 liikkeen sarjan, hehhee 😉\nItse tykkäsin kovasti Black mirrorista. Varsinkin uusimman kauden eka jakso (nosedive) oli mieleenpainuva, ja se saattaisi olla jopa pian todellista. Kyseessä on siis erittäin hyvin käsikirjoitettu sarja, jossa joka jakso käsittelee teknologian ja ihmisenä suhdetta dystooppisessa lähitulevaisuudessa. Kannattaa katsoa ainakin tuo mainitsemani jakso (jotkut ekojen kausien jaksot oli aika rankkoja).\nPiia Pajunen 14.06.2017, 17:20\nHahahha! Vois melkeen tehdä ton videon 😀 😀 😀\nBlack Mirror oli todella kova, ja ollaan siis tykitetty se läpi! Huikean erikoinen, ajatuksia herättävä ja positiivista vaihtelua, ja siinä 3. tuotantokausi oli ehdottomasti paras. Katsottiin tuo 3. season vahingossa ekana, mikä ei sarjan luonteen puolesta toki haitannut ollenkaan, kun jaksot eivät liittyneet toisiinsa millään lailla.\nPuristit kyllä hyvin sanoiksi tuon sarjan, ja itseäni kiinnostaa todella paljon tuollaiset mahdolliset skenaariot tulevaisuudesta teknologian parissa ja elämästä ylipäätään. Herättää ajatuksia ja kyseenalaistaa vähän nykytilannettakin ja suuntaa tässä maailmassa.\nJanni 14.06.2017, 15:19\nKannattaa tsekkaa myös timeless. Meillä just se menossa. Ja myös designated survivor on loistava, kiinnosti politiikka tai ei.. 🙂\nMun all-Time favourite on Grimm. Muutama eka jakso oli ehkä vähän sekavaa, ainakin omasta mielestä mut sen jälkeen täyttä rautaa (ja MONTA KAUTTA)\nBlack Listin kolmatta kautta oon odottanut jo varmaan yli vuoden, tulis jo 😑\nJA vielä tälleen super jälkijunassa onnittelut Toronton voitosta 🙂\nPiia Pajunen 14.06.2017, 17:25\nHeii vitsit tässä tuli itselle kolme ihan uutta sarjatuttavuutta! Tuo Timeless vaikutti googlettelun perusteella tännekin päähän mahdollisesti iskevältä sarjalta, joten töllötyslistalle menee. Grimm kuulostaa myös oikein varteenotettavalta, joten kiitos näistä! 🙂\nMeillä jäi Suomessa tuo Blacklistin kakkosseasoni vielä kesken, mutta tykitetään se varmaan heinäkuun alussa kotosalla loppuun, eli komppaan sua, että TULIS JO! Onneksi täältä kommenttiboksista on saatu päteviä vinkkejä odottelun lomaan tsekkailtavaksi. Kannatti tosiaan tehdä tämä postaus, kun niin huiketa vinkkejä on jo ilmoilla! 🙂\nIda 14.06.2017, 18:19\nArrow & The Flash! Iha sika hyviä molemmat! Ja uusin kausi pakoa tuli just katottua läpi, sairaan hyvä😍 Orphan black, modern family ja orange is the new black myös ihan lemppareita! Aijai! Mitä sitä tekiskään ilman koukuttavia sarjoja…😂\nPiia Pajunen 14.06.2017, 19:06\nNo voihan video, tuo Pako alkoi nyt taas kiinnostaa ihan uudella tavalla! 😀 Ja koukuttavat sarjat on ihan parasta! Erinomainen tapa nollata aivoja ja pistää ruhokin lepäämään vauhdikkaan päivän päätteeksi tai vaikka hengähdystaukona keskellä päivää. Ihan parasta <3\nanne 14.06.2017, 22:10\nKannattaa ehdottomasti katsoa Girlboss! itse tykkäsin 🙂\nvorni 15.06.2017, 07:54\nMoni on ehdottanutkin jo sarjoja, joita itsekin oon katsellut.\nViimeks ehdotin sulle just blacklistiä ja how to get away with a murder, joten voisin ehdottaa tähän vielä muutamaa (tai lähinnä kompata).\nEhdottomasti Outlander! Loistava ! Vaikka mä digaan ihan törkeenä kaikitsta rikos/mysteeri/yms -sarjoista, niin Outlander on katsottava. Edelleen suosittelen The Fallia, Jälkiä jättämättä ja marcellaa, jotka on netflixin rikossarjoja.\nGrimmiä täällä joku suositteli. Se itseasiassa on ihan viihdyttävä, kunhan ei ota sitä ollenkaan vakavasti, paikoin tosi koomista näyttelemistä ja se puvustus…. mutta ideana hyvä ja juuri niitä aivot narikkaan -sarjoja. Tulee ehkä vähän Supernatural mieleen, mikäli oot katsonut (jos et, niin suosittelen tätäkin, tätä tosin ei ole enää Netflixissä buu). Kovat kaulassa (White Collar) menee tähän saman kastiin!\nOrange is the new black kanssa katsottava. Yksi ekoja Netflixin omia huippusuosittuja sarjoja!\nIte fiilistelin kyllä Dirk Gentlyn holistinen etsivätoimisto -sarjaa, joka siis alkuun vaikuttaa sekavalta, mutta kun pääsee imuun, niin just ihanasti sopivan outo! Perustuu siis Douglas Adamsin kirjaa (Linnunradan käsikirja liftareille kirjoittajan), joten jos vähän sellanen scifi-meninki iskee, niin katso. Tosin ei tässä sarjassa kovin scifiksi mennä, mutta osittain joo. Myöskin etsivä/mysteeri-sarja 😉\nArrowiin itse en tykästyny, mutta sitävastoin The Flash (myöskin DCcomicsin) iski myös sellaisena hömppäsarjana.\nHBO:ta jos ikinä harkitset hankkivasi, niin sieltäkin olisi muutama hyvä tärppi valmiina 😉


KILPAILUOHJEET (päivitetty 17.2.2019)\nHallin pohjakartta (pdf)\nPysäköintialue sijaitsee Kenttämiehen ja Yliopistokadun kulmauksessa, virkistysuimala Vesikon vieressä. Pysäköintialueelta stadionille on matkaa 100 metriä.\nHallitien pysäköintitalo sijaitsee 300 metrin päässä Joensuu Areenasta, osoitteessa Hallitie 2, 80110.\nMolemmat yllämainitut pysäköinnit ovat maksullisia.\nIlmaista pysäköinti on mm. lähikatujen varressa (esim. Länsikatu urheilukentän vieressä)\nKatsomoon käynti on Areenan ylätason ovien kautta. Kisakansliaan ja pukuhuoneisiin käynti Areenan alaovien kautta.\nKilpailukanslia sijaitsee Areenan ala-aulassa.\nperjantai 22.2. klo 14.00 – 21.00\nlauantai 23.2. klo 7.30 – 20.30\nsunnuntai 24.2. klo 7.00 – 20.00\nKilpailijakohtainen kilpailumateriaali jaetaan kirjekuoressa, jonka saa kilpailukansliasta.\nKäsiohjelmia jaetaan seuroille seuraavan ohjeistuksen mukaan:\n22-vuotiaiden sarjaan saa osallistua ko. kalenterivuonna 22, 21 tai 20 vuotta täyttävä urheilija.\n19-vuotiaiden sarjaan saa osallistua ko. kalenterivuonna 19 tai 18 vuotta täyttävä urheilija.\n17-vuotiaiden sarjaan saa osallistua ko. kalenterivuonna 17 tai 16 vuotta täyttävä urheilija.\nNuorten SM-hallikisassa asetetaan tulosrajat järjestäjän toivomuksen mukaisesti seuraaviin lajeihin. Näihin lajeihin on mahdollisuus tehdä tulosraja joko edellisellä (2017-2018) tai kuluvalla (2018-2019) hallikaudella, tai edellisellä (2018) ulkoratakaudella.\n200 m M19 23.50, N19 27.10, M22 23.30, N22 26.90\n300 m M17 37.90, N17 43.60\nseiväs M17 3.60, N17 2.90\npituus M17 5.90, N17 5.20, M19 6.10, N19 5.25\nkolmiloikka M17 12.00, N17 10.70\nLisäksi kävelylajeissa ajanottorajat:\nM22-19: 5000 m: 35 min\nM17 3000 m: 21 min\nN22-19-17: 3000 m: 21 min\nOsanoton varmistus tulee tehdä kirjallisesti kilpailukansliassa viimeistään 90 minuuttia (1.5h) ennen aikatauluun merkittyä lajin alkamisaikaa. Lajin alkamisajalla tarkoitetaan sitä kellonaikaa, jolloin ko. laji esiintyy kilpailujen aikataulussa ensimmäisen kerran. Mikäli urheilija ei osallistu varmistamaansa lajiin ilman, että olisi peruuttanut varmistuksensa, hän ei voi osallistua muihinkaan lajeihin samana tai kyseisen mestaruuskilpailujen seuraavina päivinä. Peruutus on tehtävä kilpailukansliaan viimeistään 90 minuuttia (1.5h) ennen ko. lajin alkamisaikaa.\nMikäli urheilijalla on SM-kisoissa menossa kaksi erillistä lajia, joista hän toisesta jää varmistettuaan pois niin hän menettää tulokset myös siitä lajista johon osallistuu.\nPerjantaina saa varmistaa vain perjantain ja lauantain lajiosanotot. Sunnuntain lajien osalta osanoton varmistus alkaa vasta lauantaina klo 12.\nKilpailunumerot ja kilpailuasut\nKilpailijan on urheiltava seuran edustusasussa.\nPiikkareiden piikkien maksimipituus kaikissa lajeissa on 6mm.\nKilpailijoilla on lajikohtaisesti kaksi kilpailunumeroa paitsi hypyissä yksi. Kilpailunumerot jaetaan kilpailumateriaalin yhteydessä.\nKilpailunumeroita ei saa taittaa.\nAreenan alakerrassa on pukuhuoneita sekä naisille että miehille.\nVerryttelylle on varattu alue Areenan keskeltä tekonurmelta (noin 15m x 100m).\nVerryttelyalueella ei saa käyttää piikkareita.\nVerryttelyalueelle on varattu myös pieni painonnostolava, jossa voi tehdä lisäpainojen kanssa verryttelyä\nAreenan keskikentällä on virallinen verryttelyalue, urheilijoiden kokoontumispaikka ja mixed-zone sekä hieman katsomotilaa kaikkiin kenttälajeihin.\nKeskikentälle kulkeminen tapahtuu Areenan ala-aulan kautta pukuhuonetunneliin, josta alikulun kautta pääsee keskikentälle. Juoksuratojen yli ei siis saa liikkua missään tilanteessa.\nKuulat jätetään kilpailukansliaan tarkastusta varten viimeistään puolitoista tuntia (1,5h) ennen lajin alkua. Tarkastetut välineet viedään järjestäjien toimesta kilpailupaikalle ja ovat noudettavissa kilpailukansliasta lajin päätyttyä.\nKuulantyöntö työnnetään rautakuulilla.\nSeiväshyppääjien seipäät säilytetään pääkatsomon edessä (kysy ohjeet kisakansliasta), josta ne siirretään hyppypaikalle ennen lajin alkua. Seipäät tarkastetaan hyppypaikalla.\nKilpailijoiden kokoontuminen ja poistuminen kentältä\nKokoontumisalue sijaitsee etukaarteessa, verryttelyalueen vieressä. Juoksuissa kokoontuminen alkaa 20min ja päättyy 15min ennen lajin alkua. Kenttälajeissa kokoontuminen alkaa 35min ja päättyy 30 minuuttia ennen lajin alkua. Seiväshyppääjillä kokoontuminen alkaa 65min ja päättyy 60min ennen lajin alkua.\nKenttälajien loppukilpailu-urheilijat tuodaan kilpailun jälkeen johdetusti suorituspaikalta mixed-zone-alueelle, josta urheilijat voivat siirtyä katsomotiloihin.\nTarkempi kokoontumisaikataulu julkaistaan aikataulun varmistuttua kisaviikolla.\nJuoksijoiden vaatekorit tuodaan järjestäjien toimesta lähtöpaikalta mixed-zone-alueelle, eli juoksijat maalintulon jälkeen jatkavat matkaa kaarteen suuntaan.\nElektronisten apuvälineiden käyttäminen\nVideonauhurien, radioiden, soittimien, matkapuhelimien ja tablet- tietokoneiden käyttö suorituspaikoilla on kielletty.\nJuoksulajeissa kaikki loppukilpailuun päässet urheilijat esitellään lähtöviivalla; kuulantyönnössä, pituushypyssä ja kolmiloikassa kolmelle viimeiselle kierrokselle selvinneet; korkeus- ja seiväshypyssä kisan alussa mahdollisuuksien mukaan.\nKorkeuden ja seipään rimankorotukset:\nM22 korkeus: 172 - 177 - 182 - 186 - 190 - 194 - 197 - 200 - 203 - 205 + 2 cm\nM22 seiväs: 463 - 478 - 493 - 503 - 513 - 518 - 523 + 5 cm\nN22 korkeus: 156 - 160 - 164 - 167 - 170 - 173 - 176 - 178 + 2 cm\nN22 seiväs: 298 - 313 - 328 - 343 - 351 - 359 - 367 - 375 - 380 - 385 + 5 cm\nM19 korkeus: 172 - 177 - 182 - 186 - 190 - 194 - 197 - 200 - 202 + 2 cm\nM19 seiväs: 403 - 418 - 433 - 448 - 456 - 464 - 472 - 480 - 485 + 5 cm\nN19 korkeus: 146 - 151 - 156 - 160 - 164 - 167 - 170 - 173 - 176 - 178 + 2 cm\nN19 seiväs: 274 - 289 - 304 - 319 - 334 - 349 - 357 - 365 - 370 - 375 + 5 cm\nM17 korkeus: 167 - 172 - 176 - 180 - 183 - 186 - 189 - 191 + 2 cm\nM17 seiväs: 341 - 356 - 371 - 386 - 401 - 409 - 417 - 425 - 433 - 438 - 443 + 5 cm\nN17 korkeus: 141 - 146 - 151 - 155 - 159 - 163 - 166 - 169 - 171 + 2 cm\nN17 seiväs: 271 - 286 - 301 - 316 - 331 - 339 - 347 - 355 - 363 - 368 - 373 + 5 cm\nJuoksulajien ohjeet ja jatkoon pääsyt\nJuoksumatkojen ranking julkaistaan kisaviikolla viimeistään torstaina.\nUrheilijat rankeerataan aiemmin tehtyjen tulosten mukaan seuraavassa järjestyksessä:\nYlimmäksi rankeerataan urheilijat kuluvalla hallikaudella tehtyjen tulosten mukaan.\nSeuraavaksi (jos kuluvan kauden hallitulosta ei löydy) rankeerataan edellisellä ulkoratakaudella tehtyjen tulosten mukaan.\nViimeiseen ryhmään tulevat vapaasti arvotussa järjestyksessä urheilijat, joiden ainoat tulokset löytyvät edelliseltä hallikaudelta. Vuoden takaisten tulosten ei siis katsota antavan nykypäivän kannalta käyttökelpoista informaatiota.\nHUOM. sisä- 60m:n vastine ulkona on 100/110m, ja sisä-300m:n vastine ulkona on joko 300m tai 400m.\nErilaisilla radoilla tehtyjen tulosten vertailtavuus:\nEnsimmäisen rankingin laatimista varten kaikki tulokset muutetaan 200m ratojen tuloksiksi seuraavan taulukon mukaan:\njuostava matka lisättävä aikaero (sek) kun tulos on tehty:\n300 m radalla 400 m radalla\n200 m +0,24 +0,34\n300 m +0,42 +0,58\n400 m +0,58 +0,82\n800 m +1,52 +2,16\n1500 m +2,16 +3,12\nJatkoonpääsyt ja eräjaot eri pikamatkoilla\nJos juoksijoita on 1-6, juostaan suoraan finaali\nJos juoksijoita on 7-12, juostaan 2 alkuerää, joista 2 parasta + 2 ajoilla finaaliin\nJos juoksijoita on 13-18, juostaan 3 alkuerää, joista voittajat + 3 ajoilla finaaliin\nJos juoksijoita on 19-24, juostaan 4 alkuerää, joista 2 parasta + 4 ajoilla välieriin\nJos juoksijoita on 25-30, juostaan 5 alkuerää, joista 2 parasta + 2 ajoilla välieriin\nJos juoksijoita on 31-36, juostaan 6 alkuerää, joista 2 parasta + 6 ajoilla välieriin\nJos juoksijoita on 37-42, juostaan 7 alkuerää, joista 2 parasta + 4 ajoilla välieriin\nJos juoksijoita on 43-48, juostaan 8 alkuerää, joista voittajat + 10 ajoilla välieriin\nJos juoksijoita on 49-54, juostaan 9 alkuerää, joista voittajat + 9 ajoilla välieriin\nJos juoksijoita on 55-60, juostaan 10 alkuerää, joista voittajat + 8 ajoilla välieriin\nJos juoksijoita on 61-66, juostaan 11 alkuerää, joista voittajat + 7 ajoilla välieriin\nJos juoksijoita on 67-72, juostaan 12 alkuerää, joista voittajat + 6 ajoilla välieriin\nJos juoksijoita on 72-78, juostaan 13 alkuerää, joista voittajat + 5 ajoilla välieriin\nKahdesta välierästä pääsee 2 parasta + 2 ajoilla finaaliin\nKolmesta välierästä pääsee erien voittajat + 3 ajoilla finaaliin\nJuostaan koko matka omia ratoja.\nAlkueriin kilpailijat sijoitetaan eriinsä käyttäen siksak- jaottelua, jonka pohjana käytetään rankinglistaa. Radoille 3 ja 4 arvotaan korkeammalla rankinglistalla sijoittuneet, ja radoille 1 ja 2 heikommin listalla sijoittuneet.\nAlkuerien neljä (4) nopeinta, aikojen perusteella juostavaan loppukilpailuun.\nJuostaan suoraan loppukilpailuna omilla radoillaan.\nEräjaot määräytyvät rankingin perusteella, niin että rankingin perusteella neljä nopeinta juoksee viimeisessä erässä.\nKiertävien pikajuoksujen rata, arvonnat:\nKilpailijan ranking 1, 2, arvottavat radat 3-4\nKilpailijan ranking 3, 4, arvottavat radat 1-2\n800m, 1500m ja 3000m\nJuostaan suoraan loppukilpailuna (tarvittaessa useammassa erässä). Loppusijoitukset määräytyvät juostujen aikojen perusteella. Kaikkiin kestävyysjuoksuihin lähdetään kaarilähdöllä.\nErien maksimikoot ovat tämän hetkisen tiedon mukaan:\nViimeisessä erässä juoksevat rankingin perusteella ennakkoon kovimmat juoksijat.\nProtestit jotka koskevat tuloksia tai lajin läpivientiä tulee tehdä 30 minuutin kuluessa siitä kun ko. lajin tulokset virallisesti julkaistiin ilmoitustaululla. Protesti on tehtävä kirjallisesti kilpailukansliasta saatavalla olevalla lomakkeella. Protestimaksu on 50€ (käteinen), joka maksetaan protestin jätön yhteydessä.\nIlmoitus- ja tulostaulut\nKilpailujen virallinen ilmoitustaulu sijaitsee katsomon ylätasanteella. Eräjaot julkaistaan myös kokoontumispaikan läheisyydessä olevalla kosketusnäyttötaululla.\nLive-tulokset löytyvät osoitteesta live.tuloslista.com\nPalkinnot jaetaan ylätasanteella sijaitsevalla palkintojenjakokorokkeella.\nLajien kolme parasta ja voittajan henkilökohtainen valmentaja kokoontuvat palkintojenjaon kokoontumispaikalle (palkintojenjakopaikan vieressä) 10 min ennen palkintojenjakoa.\nKisojen ajan kentällä päivystää lääkäri. Lisäksi ensiapuryhmä kiertää suorituspaikoilla.\nSuorituspaikoilla saavat oleskella vain kilpailuvuorossa olevat urheilijat.\nKilpailun johtaja Kimmo Hyppönen, 050-325 2584\nTuomarineuvoston puheenjohtaja Jaana Kujala, 040-067 3056\nKilpailujen pääsihteeri Tomi Pyylampi, 044-090 0519\nKilpailukanslia Anu Hangas, 050-302 2621\nTulospalvelu Anssi Vänskä, 041-4537332


tiimioppiminen – TIIMIT JA TIIMIVALMENTAJA\nLetim – muistatko, että kaikki alkoi työnantajan sähköposti-osoitteesta?\nJoskus sattuma ottaa vallan elämästä, ja antaa sille uusia vivahteita. Näin kävi minullekin, kun vuonna 2002, eli runsas 20 vuotta sitten, uusi työnantajani antoi minun käyttöön sähköpostiosoitteen letim@jamk.fi\nKirjoittanutTimo Lehtonen 16.5.2022 16.5.2022 Kategoria(t):TARINAT, VALMENTAJAN TYÖKALUTAvainsanat:letim, teamcoaching, tiimiakatemia, tiimioppiminen, tiimit, tiimivalmentaja, tiimiyrittäjä, Timo Lehtonen: Ei enää koskaan yksinJätä kommentti artikkeliin Letim – muistatko, että kaikki alkoi työnantajan sähköposti-osoitteesta?\nANTAUDU FLOWN VIETÄVÄKSI JA TASAPAINOTTOMUUTEEN\nFlow on optimaalinen ja nk. virtauskokemus. Tässä tilassa ihmisen tietoisuuteen saapuva informaatio on tasapainossa minän tavoitteiden kanssa.\nKirjoittanutTimo Lehtonen 11.1.2018 3.9.2018 Kategoria(t):VALMENTAJAN MATERIAALITAvainsanat:coaching, Flow, tiimiakatemia, tiimioppiminen, tiimivalmentaja, Timo Lehtonen: Ei enää koskaan yksinJätä kommentti artikkeliin ANTAUDU FLOWN VIETÄVÄKSI JA TASAPAINOTTOMUUTEEN\nFuture Thinkers, Tiimiakatemian innovatiivisin yritys\nSamuli Saukkonen kertoo esseessään seuraavaa: Future Thinkers luo uuden normin Päätimme uuden hörhöilyn, eli Future Thinkers –aatteen kanssa, että teemme tulevaisuudessa innovaation, josta tulee myöhemmin normi. Ilmiöissä kun on tärkeää, että juurrutetaan ja uudistetaan. Eli asiat, jotka aikoinaan ovat olleet tajunnanräjäyttäviä uutuuksia ja joista on puhuttu naapureilla ja kylänmiehille suut vaahdossa, voivat nykyään olla niinJatka lukemista ”Future Thinkers, Tiimiakatemian innovatiivisin yritys”\nKirjoittanutTimo Lehtonen 27.10.2015 16.4.2016 Kategoria(t):TARINATAvainsanat:tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Future Thinkers, Tiimiakatemian innovatiivisin yritys\nKun tiimi on tulossa tiensä päähän, eivät valmentajalta työt lopu: Olet tiimin ulkokehällä sparraajana ja fasilitaattorina, et enää ytimessä On aika koota kokemukset yhteen, reflektoida ja miettiä, mitä tämän tiimin matkasta koimme ja mitä opimme Klousaa siis kuljettu tie arvokkaasti ja mallinna porukalle uusi tie, näytä suuntaa Visioi tiimiläisille innostava tulevaisuus, ole ennustaja ja tietäjäJatka lukemista ”Tiimivalmentajan rooli ja tehtävä tiimin loppuvaiheessa”\nKirjoittanutTimo Lehtonen 9.9.2015 16.4.2016 Kategoria(t):VALMENTAJAN TYÖKALUTAvainsanat:tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Tiimivalmentajan rooli ja tehtävä tiimin loppuvaiheessa\n(Sanomalehti Keskisuomalaisen 5.9. julkaiseman artikkelin ”Tiimiakatemia yhdistyy liiketalouteen – syynä puutteet liikeosaamisessa” innoittamana) En aina oikein jaksa ymmärtää: miksi emme voi elää sovussa Jyväskylän ammattikorkeakoulun kanssa miten ihmeessä Johannes Partanen pystyi keksimään ja toteuttamaan ilmiön nimeltä Tiimiakatemia sitä ihmettä, että Tiimiakatemiasta valmistuneet edelleen tukevat ja kannustavat koko sydämestään meitä jatkamaan ja auttavat meitä kehittymään ettäJatka lukemista ”EN AINA OIKEIN JAKSA YMMÄRTÄÄ”\nKirjoittanutTimo Lehtonen 5.9.2015 7.12.2015 Kategoria(t):Ei kategoriaaAvainsanat:coaching, teamcoaching, tiimiakatemia, tiimioppiminen, tiimit, tiimivalmentaja, tiimiyrittäjä2 kommenttia artikkeliin EN AINA OIKEIN JAKSA YMMÄRTÄÄ\nLaadi sinäkin itsellesi tiimiyrittäjän taitoprofiili. Tämän kehitelmän takana ovat mm. opetusneuvos Johannes Partanen ja ”tietäjä”, tietokirjailija Jukka Hassinen (minä piirtelin tämän sykähdyttävän graafisen fasilitoinnin). Olemme käyttäneet tätä Tiimiakatemialla mainiona arviointityökaluna. Meiltä voi tilata myös mainion Tiimiakatemian arviointipassin hintaan 19,95 + erittäin kohtuulliset postituskulut. Julkaisun koko A5, pehmeäkantinen, sivuja 66. Kirjoittele ja tilaa lehtotim@gmail.com\nKirjoittanutTimo Lehtonen 3.9.2015 16.4.2016 Kategoria(t):VALMENTAJAN MATERIAALITAvainsanat:coaching, teamcoaching, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin TEE ITSELLESI TIIMIYRITTÄJÄN TAITOPROFIILI\nKoulun luuserista kuoriutui tiimissä ydinpelaaja – Diamond of the Team!\nPeruskoulu ja lukio upottaa erilaiset oppijat suohon. Ei synny onnistumisen tunnetta, uskoa itseen ja omiin kykyihin. Tanja Heikkilä kirjoittaa blogissaan sydäntä särkevästi omasta opintiestään, joka alkaa ”maan korvessa kulkevi lapsosen tie” – oppimiskokemuksesta, mutta päättyy uuden, huikeita näkymiä ja onnistumisia avaavaan elämyksellisen oppimisen tien löytymiseen. Tutustu blogiin https://tanjantavalla.wordpress.com\nKirjoittanutTimo Lehtonen 28.2.2015 16.4.2016 Kategoria(t):TARINATAvainsanat:coaching, teamcoaching, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Koulun luuserista kuoriutui tiimissä ydinpelaaja – Diamond of the Team!\nSykähdyttävät, raastavat sanat Johanna Kurkelan laulussa ”Riko minut”. Minua on kutsuttu hiekottajaksi, varmasti hieman huumorilla maustettuna, mutta ei koskaan kenenkään rikkojaksi. Kun kuuntelin tarkkaan tämän laulun sanat, niin en voinut olla vertaamatta niitä valmentajan elämään ja tiimiläisen valmentamiseen. Vai käykö tässä niin, toisinpäin, että tiimi rikkoo valmentajan, että hän voisi tulla ehjäksi, kiskooko tiimi valmentajasta kaikenJatka lukemista ”Valmentajan filosofia – syvin olemus?”\nKirjoittanutTimo Lehtonen 16.1.2014 19.1.2014 Kategoria(t):Ei kategoriaaAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Valmentajan filosofia – syvin olemus?\n”Tiimiläinen! Ei kai haittaisi, vaikka olisit helppo johdettava, sillä kaverisi vasta harjoittelee johtamistasi.” Tähän tarpeeseen sopii mainiosti kirja HYVEJOHTAJUUS http://www.hyvejohtajuuskirja.fi/ Kirja on saanut erinomaista palautetta tiimiläisiltä, ja voit lukea Kaisa Kylä-Kailan esseen kirjasta TÄÄLTÄ!\nKirjoittanutTimo Lehtonen 16.1.2014 16.4.2016 Kategoria(t):TARINATAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin KAVERIN JOHTAMINEN JOHTAJAN KAVERINA\nPiirros: Mainio tapa ratkaista ”kahdenvälisiä” konflikteja: HOT DOUPLE CHAIR DIALOG PLAY by Mittava: Perinteisen dialogiympyrän keskellä asetetaan vastakkaine kaksi nojatuolia. Toisessa istuu henkilö, joka on aiheuttanut konfliktin tiimissä, toisessa voi istua vuoron perään henkilö, jolle on jäänyt jotain hampaankoloon. Ja niitä ihania, tiimin kehitystä vauhdittavia konfliktia on todellakin tiedossa! Tuskin riemukkaampaa asiaa onkaan. Anu KuivaniemiJatka lukemista ”Vihdoinkin pääsin töihin ja konfliktien pariin!”\nKirjoittanutTimo Lehtonen 16.1.2014 16.4.2016 Kategoria(t):VALMENTAJAN TYÖKALUTAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Vihdoinkin pääsin töihin ja konfliktien pariin!\nKirjoittanutTimo Lehtonen 16.1.2014 17.1.2014 Kategoria(t):Ei kategoriaaAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Mielestäni stressi on varsin positiivinen sana!\nElämä tiimissä on niin kummaa ja haasteellista. Tami Tammisen ajatuksia mukaillen: ”Menestyvissä tiimeissä ollaan valmiita tinkimään omasta minästä yhteisen edun nimissä eli yksinkertaisesti tiimi tulee aina ensin!” Tuo taitaa pitää paikkansa myös parisuhteessa (kohta 30 vuotta avio-onnea takanani). Tuon ajatuksen poimin Jaana Fagerin esseestä ”Minä-tauti tappaa joukkueen”. Lue essee Tiimiakatemian Esseepankissa http://esseepankki.tiimiakatemia.fi/mina-tauti-tappaa-joukkueen/ Essee on sydäntäJatka lukemista ”Menestyvässä tiimissä minä tulee vasta kakkosena”\nKirjoittanutTimo Lehtonen 16.1.2014 17.1.2014 Kategoria(t):Ei kategoriaaAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Menestyvässä tiimissä minä tulee vasta kakkosena\nHelteisen kesän jälkeen valmentaja kohtaa todellisen haasteen: kuinka herättää tiimeissä tekemisen intohimo? Usein mennään jo lokakuuta, ennen kuin jotain alkaa todella tapahtua. Mutta kuinka valmentajan pinna kestää katsoa tätä ”tuusailua” – ei oikein mitenkään. Pitää ottaa käyttöön oveluus ja oivalluttaminen. Jussi Galla on tehnyt mainion esseen Jenny Rogerssin kirjasta ”Aikuisoppiminen” (se löytyy TÄÄLTÄ!). Kirjasta löytyyJatka lukemista ”TIIMIN KICK OFF, HERÄTÄ TEKEMISEN INTOHIMO”\nKirjoittanutTimo Lehtonen 16.1.2014 17.1.2014 Kategoria(t):Ei kategoriaaAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin TIIMIN KICK OFF, HERÄTÄ TEKEMISEN INTOHIMO\nVoisin väittää, että aktiivinen valmentaja on enimmäkseen hiljaa. Mitä ihmettä, mistä sille valmentajalle sitten maksetaan? No tietysti valmentamisesta, joka ei ole jatkuvaa puhumista ja tiimin dialogin keskeyttämistä, neuvomista, ohjaamista, opastamista, opettamista tai monologia. TAI voihan monologia käyttää tehokeinona, kun haluaa vaikuttaa negatiivisesti tiimin aktiivisuus- ja innostustasoon. Valmentajan aktiivinen monologi keskeyttää tiimin herkän dialogiaihion, puhaltaa senJatka lukemista ”VALMENTAJA VOI TAPPAA TIIMIN MONOLOGILLAAN!”\nKirjoittanutTimo Lehtonen 16.1.2014 16.4.2016 Kategoria(t):VALMENTAJAN TYÖKALUTAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin VALMENTAJA VOI TAPPAA TIIMIN MONOLOGILLAAN!\nTiimien harjoittama lopputulokseen päättymätön suunnittelu alkoi ottaa päähän. Ja kuinka ollakaan, kävimme Luova Älykkyys&Notkeus – valmennusohjelmamme kanssa reissulla Aalto Yliopiston Design Factorissa. Sieltä löytyi apu. Anssi Tuulenmäki piti meille mieluisan esityksen, jonka kiteyteytyksestä piirsin tuon yllä olevan piirroksen. Siis: Etsi toimialoja, jotka eivät toimi tai jotka ovat jämähtäneet paikalleen ja jääneet ajan hampaisiin Ideoi muistaJatka lukemista ”Pähkäilystä pieniin kokeiluihin”\nKirjoittanutTimo Lehtonen 16.1.2014 17.1.2014 Kategoria(t):Ei kategoriaaAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Pähkäilystä pieniin kokeiluihin\nDemokratia, dialogi ja unelmat ovat kolme upeaa sanaa, jotka ovat väärin käytettynä tuloksellisen tiimitoiminnan täystuhoja ja miinoja. Joku voisi kutsua niitä myös: Werbaaleiksi Neutronpommeiksi (WNP): ihmiset jäävät henkiin, mutta kaikki toiminta tiimissä lakkaa. Joten kirjoitin tuon viereisen huoneentaulun, jonka sanomaa seuraten tiimin toiminta on hauskaa, tuloksellista ja elämänmakuista!\nKirjoittanutTimo Lehtonen 16.1.2014 17.1.2014 Kategoria(t):Ei kategoriaaAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin Jotta asiat menisivät eteenpäin ja syntyisi jotain oikeasti\nMikä on Oppimisen 60/20/20 – periaate? Sen ymmärtää varsin hyvin, jos lukee artikkelin, joka käsittelee 70/20/10-periaatetta, joka pohjautuu David Kolbin 70-luvulla esittämään kokemuksellisen oppimisen malliin. Aiheesta on tarjolla mainio videokin: Lue myös artikkeli ”The 70/20/10 principle” Jyväskylän Tiimiakatemialla Oppimisen 60/20/20-periaate on tutumpi: viikossa tehdään työtä 40 tuntia, joista 24 tuntia oman tiimiyrityksen pyörittämistä, 8 tuntiaJatka lukemista ”TIIMIOPPIMISEN 60/20/20 – PERIAATE”\nKirjoittanutTimo Lehtonen 16.1.2014 16.4.2016 Kategoria(t):VALMENTAJAN MATERIAALITAvainsanat:letim, tiimiakatemia, tiimioppiminen, tiimit, tiimivalmentaja, tiimiyrittäjäJätä kommentti artikkeliin TIIMIOPPIMISEN 60/20/20 – PERIAATE


Ei mikä tahansa nurmikko | Olympiastadion Helsinki\nEtusivu » Ajankohtaista » Ei mikä tahansa nurmikko\nEi mikä tahansa nurmikko\nJani Kurvinen on kiireinen mies. Olympiastadionin kenttämestarin askelmittarissa on päivittäin reilut 20 000 askelta ja puhelin käy kuumana, vastaahan Kurvinen ’Pohjois-Euroopan parhaan nurmen’ saapumisesta stadionille.\nStadionin uuden nurmen valmistumiseen on alle kuukausi aikaa. Projekti on ollut pitkä, sillä parhauden tavoite on vaatinut tarkkaa laadunvalvontaa ja paneutumista pienimpiinkin yksityiskohtiin. Mittavat pohjatyöt ja kantava kerros on nyt tehty, sadettimet ovat paikoillaan ja kasvualusta on saapunut.\nTätä Pohjois-Euroopan parasta nurmea on kasvatettu huippulajikkeista huippusalaisessa paikassa. Koko prosessia on seurattu tarkasti ’hiekasta lähtien’. Paras nurmi syntyykin Kurvisen mukaan osiensa summasta: nurmilajikkeesta, kasvualusta, lannoitteista, kalkista, teknologiasta ja luoduista olosuhteista. Kasvualustaan on kiinnitetty erityistä huomiota, sillä nurmen tulee toimia kaikissa stadionin tapahtumissa peleistä konsertteihin. Erityyppiset tapahtumat asettavat omat vaatimukset nurmen suojaamisesta sen kasvun manipulointiin.\nSuomen läpäisevin nurmi\nUutta edelliseen nurmeen verrattuna on esimerkiksi salaojaputkien määrä. Salaojaputkia on tavallisesti kentällä 4 metrin välein, stadionilla väli on 2,5–3 metriä. Tiheydellä varmistetaan se, ettei lätäköitymistä pääse tapahtumaan varjoisissakaan paikoissa.\nKasvukerros on myös läpäisevämpi kuin ennen. Nurmen on läpäistävä vettä tehokkaasti mutta vesi ei saa huuhdella lannoitteita mukanaan. Kasvukerros ei saisi myöskään tiivistyä liian helposti ja juurten on saatava tarpeeksi ilmaa. ’Nurmikuiskaaja’-Kurvisen mukaan stadionin nurmesta onkin määrä tulla Suomen läpäisevin. Parhain ja läpäisevin ei kuulosta miltä tahansa nurmikolta.\nUuden nurmen ensitalvi ja kevät\nUusi nurmi saapuu syksyn kuluessa. Kurvinen kertoo, että hyvä juurtuminen ennen talvea on tärkeää. Alustavia toimia on tehty nurmen nostopaikassa ja juuret ovat jo nyt syvällä.\n”Stadionille luodaan keinokesä kasvatuslampuilla, jotta nurmi juurtuu hyvinvoivana ennen talvea. Maaliskuun alussa simuloidaan taas kevättä ja kesää nostamalla alustan lämpötilaa ja luomalla aurinkoa ja sadetta tarpeen mukaan. Meillä on kaikki kasvuun tarvittavat elementit stadionilla. Tavoite on, että nurmi herää keväällä täydessä iskussa.”\nSeuraa stadionille siirtyvää nurmea - yhteistyössä GreenCare\nStadionin kenttäalueen työt


parvekepuutarha – Sivu 3 – Pääjäässä.com\nTag Archives: parvekepuutarha\nBy Minna G. 29.03.2015 Piha / Puutarha / Parvekekasvihullutus, parvekeparatiisi, parvekepuutarha, pasuunakukka, pistokas\nBy Minna G. 29.03.2015 Chili, Piha / Puutarha / Parvekechili, kasvihullutus, kevät, parvekeparatiisi, parvekepuutarha, taimet\nSamettikukat pitää, tai pitäisi, kolmen viikon kuluttua taimien ilmestymisestä koulia. Itse olin hieman myöhässä tämän asian kanssa, joten päätin ryhtyä toimiin. Samoin istuttamani köynnöstävät kasvit, keisarinkierto ja päivänsini, kaipasivat omat ruukut. Chilit olivat tulla istutusastiastaan ulos… eli nekin oli laitettava omiin ruukkuihinsa. Olikin sopivasti harmaa päivä, joten ei haitannut yhtään istua sisällä sormet mullassa! Ensin\nBy Minna G. 17.03.2015 Lemmikit, Piha / Puutarha / Parveke, Sisustusprojektit / DIYDIY, kasvihullutus, kevät, kissanruoho, parvekeparatiisi, parvekepuutarha, punapäivänkakkara, taimet, taimiruukut\nOlen istuttanut lähes kaikki tälle kesälle tarkoitetut kylvökset jo, lukuunottamatta joitain yrttejä. Nyt sitten odotellaan kärsimättöminä, milloin kaikki kylvökset ”heräilevät”, ja alkaa tulla taimia näkyviin. Osassa niitä on jo! 10.3. oli taimitarhani tämän näköinen, eikä taimia ollut vielää ihan niin paljon näkyvissä. Laitoin köynnöstävät kasvit omaan rasiaansa, mutta olisi pitänyt vielä katsoa hieman tarkemmin kuinka\nBy Minna G. 09.09.2014 Chili, Piha / Puutarha / Parvekechili, hyötykasvit, meirami, parvekeparatiisi, parvekepuutarha, timjami\nTässä on muutama kuva kasvattamistani hyötykasveista. Ei niitä nyt niin paljoa mahdu tuonne partsille, mutta onpahan jotain tuoretta maustetta esimerkiksi jauhelihan sekaan, jos haluaa 🙂 Timjami + meirami samassa ruukussa. Siirretty jo sisälle keittiönpöydälle jatkamaan kasvamistaan. Chilistä sain kerättyä satoa sen verran, että sain pari pientä pussukkaa pakkaseen. Laitoin myös mansikkaa kasvamaan kukkalaatikkoon. Sitten ihan\nBy Minna G. 09.09.2014 Piha / Puutarha / Parveke, Valokuvaus / VideoACD, australiankarjakoira, Foxy, kasvihullutus, lobelia, parvekeparatiisi, parvekepuutarha, Spede\nOli ihan pakko tarkistaa, niin olenpahan kirjoitellut näitä blogeja jo yli viisi vuotta! Se on muuten aika pitkä aika 🙂 On tämä jäänyt vähän vähemmälle nyt kun ei ole enää niin sanotusti pihahommia, tai ainakaan siinä samassa määrin, että olisi aiheita enempään kirjoitteluun. Tosin, minulta on jäänyt ”läjä” kuvia tämänkin kesän varrelta tietokoneelle odottelemaan julkaisemista…\nBy Minna G. 29.07.2014 Piha / Puutarha / Parvekeakileija, kasvihullutus, parvekeparatiisi, parvekepuutarha, pihakasvit\nKerroin tuossa jokin aika sitten, että jokin vikkeläkinttuinen toukka pisteli yön aikana akileijani parempiin suihin… noh, olin sitten niin masiksissa tämän tapahtuneen johdosta, etten tehnyt näille perennoille tuolla parvekkeella vissiin viikkoon mitään. Tongin ne kyllä ylös sieltä perennalaatikosta, mutta laitoin ne ämpäriin. Huomasin eilen akileijoissa pientä uutta kasvua, ja päätin, että nyt minä ne elvytän\nBy Minna G. 15.06.2010 2 commentsPiha / Puutarha / Parvekekesä, parvekeparatiisi, parvekepuutarha, perennakasvit\nTätä päivää olen odottanut kuin kuuta nousevaa. Sain nimittäin parvekkeeni laitettua tänään kesäkuntoon. Joitakin asioita joutunee vielä lisäämään/muuttamaan, mutta ne ovat pikkuruisia asioita muihin verrattuina 🙂 Tässä kuva alkuillasta otettuna: Tein tänään joitakin hankintoja parvekkeelleni. Esimerkiksi, tuo bambutuoli, joka näkyy kuvassa. Ostin sen Rajamarketista kun olin spray-maaliostoksilla… kalliiksi tulee käydä hankkimassa tuollaisia neljän euron purkkeja\nBy Minna G. 17.05.2010 Päiväkirjaa, Piha / Puutarha / ParvekeAatun piha, kasvihullutus, kevät, parveke, parvekepuutarha\nVihdoinkin kotona! Noh, ei pidä valittaa 😀 On ollut mukava kevät ja kauheasti saanut tehtyä kaverin pihalla. Mutta nyt omaan pikkuruiseen betonipihaan, nimittäin parvekkeeseen. Tein sellaisen jutun, että poistin parvekkeeltani puuritilät, jotka olivat erittäin epäkäytännölliset. Ne menivät uusiokäyttöön kaverini pihalle. Tein niistä sinne terassin. Terassin takana talon sivussa näkyy toistaiseksi köynnöskehikot. Syy tähän löytyy kun\nBy Minna G. 12.04.2010 1 commentPäiväkirjaa, Piha / Puutarha / Parvekekasvihullutus, kevät, parvekepuutarha, pihakasvit, siemenet, taimet\nOlen tänään tuonut loputkin taimet kotoa tänne talolle kasvamaan, ja osalle niistä oli heti tehtävä jotakin. Toivottavasti en sitten tapa niitä 😀 Tuossa aikaisemmin jo taisin mainita, että tilailin siemeniä Virosta, niin nyt niitä siemeniä on sitten itänyt. Olen laittanut suuren osan niistä turveruukkuihin kasvamaan, ja nyt tarvitsen niitä ruukkuja jonkin verran lisää. Ei ihan\nBy Minna G. 29.03.2010 2 commentsPäiväkirjaa, Piha / Puutarha / Parvekeasterit, DIY, kasvihullutus, kevät, merkkaustikku, parvekepuutarha, pihakasvit, tomaatti\nSå där! Nyt on sitten tehty hirvittävä määrä istutuksia… tais mennä jotaa 30 eri lajia tuonne istutuspömpeleihin. Puhe siis minun ihanasta kasviharrastuksestani 🙂 Olen vihdoinkin saanut kaikki rehusysteemit järjestykseen, ja mieli siis lepää. Muutamat siemenet olivat lähteneet niin hyvin itämään, että oli pakko siirtää ne turveruukkuihin jatkamaan kasvuaan. Toivottavasti ne jatkavat kasvuaan! Suurimmat taimet seuraavassa


Lakien hyväksymisen jälkeen aloittaa maakunnan väliaikaishallinto, vate, joka tulee tekemään maakuntaa sitovia henkilöstöä koskevia päätöksiä ja sopimuksia. Vaten tulee noudattaa toiminnassaan yhteistoimintalain periaatteita. Lain tarkoituksena on edistää työnantajan ja henkilöstön välistä yhteistoimintaa. Yhteistoiminnan tavoitteena on antaa henkilöstölle mahdollisuus osallistua toiminnan kehittämiseen ja antaa henkilöstölle mahdollisuus vaikuttaa omaa työtään ja työyhteisöään koskevien päätösten valmisteluun.\nJärjestöjen ja työnantajan edustajista koostuva väliaikainen yhteistyöryhmä kokoontui vuoden viimeiseen kokoukseensa 18.12.\nUudistuksen lakipaketit ovat eduskunnan perustuslakivaliokunnan käsittelyssä. Käsittelyaikaa kokonaisuudessaan maaliskuun puoleen väliin saakka, jolloin nykyisen hallituksen istuntokausi päättyy. Perustusvaliokunta oman työnsä päätyttyä lähettää lakipaketit sosiaali- ja terveysvaliokuntaan. Sotevaliokunta lähettää paketit ns. isoon saliin päätettäväksi. Tämän kaiken tulisi tapahtua ennen maaliskuuta 2019. Eduskunnan hyväksynnän jälkeen presidentti allekirjoittaa lait, ja lait astuvat voimaan.\nKun lait tulevat voimaan, siirrytään nykyisestä esivalmistelusta varsinaiseen valmisteluvaiheeseen. Tällöin maakunta aloittaa toimintansa itsenäisenä, omalla y-tunnuksella, ja väliaikainen toimielin, vate, saa virallisen päätösvallan voimaanpanolain mukaisesti.\nMaakuntavaalit voidaan järjestää noin 6 kuukautta lakien voimaantulon jälkeen. Valtuusto ja muut toimielimet aloittavat vaalien jälkeen ja päätösvalta siirtyy vatelta uusille toimielimille. Toimielinten päätettäviä asioita ovat mm. strategia, talousarvio, organisaatio, hallintosääntö jne. Valtuusto aloittaa myös viranhaltijoiden rekrytoinnit portaittain. Suurin osa henkilökunnasta siirtyy liikkeenluovutuksella 1.1.2021, kun maakunta aloittaa toimintansa.\nPopmaakunnan esimiesten muutosjohtamisen ensimmäinen valmennusohjelma on päättynyt. Ohjelma on koettu hyödylliseksi, joten valmennusta jatketaan uusille ryhmille ensi keväänä. Ensimmäiseen puolen vuoden koulutuskokonaisuuteen osallistui yli 100 esimiestä eri organisaatioista eri puolelta maakuntaa. Koulutukset ovat osa POP muutoksen tuki -hanketta, jonka yhtenä tavoitteena on varmistaa, että johto, esimiehet ja henkilöstö saavat oikeaa ja ajankohtaista tietoa uudistuksesta ja tukea muutostilanteeseen.\nValmisteluorganisaatio muotoutuu uudelleen rakentamaan tulevaa maakuntaa. Linjaukset tehdään alkuvuoden 2019 aikana. Valmisteluun rekrytoidaan lisää osaajia lakien vahvistumisen jälkeen, mutta tällöin korostuu myös muutoksen tekeminen oman työn ohella nykyisissä organisaaioissa. Henkilöstön edustus otetaan huomioon valmistelun työryhmien kokoonpanoissa.\nKonsultti Jouko Luukkonen esitteli maakunnan konsernipalveluiden organisoitumista. Toimialojen ja liikelaitosten johto vastaa taloudesta, toiminnasta ja henkilöstöstä. Konsernipalvelut tukee johdon toimintaa. Tällä hetkellä konsernipalveluiden organisoitumisesta on useita eri malleja. Asian käsittely jatkuu ja siihen palataan myöhemmissä kokoontumisissa.\nVäliaikaisen yhteistoimintaelimen kokoonpano verkkosivuilla